NEWS@MME - ΤΟ ΝΕΟ ΔΗΜΟΣΙΟΓΡΑΦΙΚΟ ΙΣΤΟΛΟΓΙΟ: ONLINE ΤΑ «ΠΟΘΕΝ ΕΣΧΕΣ» ΤΗΣ ΒΟΥΛΗΣ\nONLINE ΤΑ «ΠΟΘΕΝ ΕΣΧΕΣ» ΤΗΣ ΒΟΥΛΗΣ\nΔόθηκαν σήμερα στη δημοσιότητα, με παράλληλη ανάρτηση τους και στη διαδικτυακή πύλη της Βουλής των Ελλήνων, τα «πόθεν έσχες» των 572 πολιτικών για το οικονομικό έτος 2009...\nΑύξηση των εισοδημάτων τους, αυξομειώσεις στις καταθέσεις τους και μικρές μεταβολές στην ακίνητη περιουσία τους σε σχέση με τα δηλωθέντα του 2008 εμφανίζουν οι δηλώσεις «πόθεν έσχες» των πολιτικών αρχηγών κατά το έτος 2009.\nΟι περισσότεροι πολιτικοί αρχηγοί εμφανίζουν αύξηση των εισοδημάτων τους. Ειδικότερα, ο Γιώργος Παπανδρέου παρουσιάζει στα εισοδήματά του αύξηση 3.000 ευρώ σε σχέση με το 2008 (που ήταν 126.000 ευρώ) ενώ το 2009 αυξήθηκαν στις 129.000.\nΟ Αντώνης Σαμαράς εμφανίζει αύξηση στα εισοδήματά του κατά 110.000 ευρώ καθώς το 2008 δήλωνε 107.000 ευρώ έναντι 217.000 που δήλωσε το 2009.\nΑυξημένο εισόδημα παρουσιάζει και η Αλέκα Παπαρήγα που η βουλευτική της αποζημίωση από 90.000 ευρώ ανήλθε το 2009 στα 135.000 ευρώ.\nΠολλαπλάσιο του 2008 είναι και το δηλωθέν εισόδημα του Γιώργου Καρατζαφέρη για το 2009, καθώς ο πρόεδρος του ΛΑ.Ο.Σ. το 2008 δήλωσε 111.000 ευρώ ενώ το 2009 268.000 ευρώ. Ο κ. Καρατζαφέρης πάντως αιτιολόγησε αυτή την αύξηση λόγω πώλησης της τηλεοπτικής του εκπομπής σε κανάλι της Κύπρου έναντι 150.000 ευρώ.\nΣχεδόν διπλασιασμός του εισοδήματος επήλθε και για τον Αλέξη Τσίπρα μεταξύ 2008 και 2009 καθώς το 2008 δήλωσε εισόδημα 21.500 ευρώ ενώ το 2009 48.000 ευρώ.\nΑύξηση παρουσιάζουν και οι καταθέσεις του ζεύγους Παπανδρέου σε σχέση με το 2008, καθώς η διαφορά με το 2009 ανέρχεται περίπου στις 14.000 ευρώ. Αντιθέτως μείωση παρουσιάζουν οι καταθέσεις του Αντώνη Σαμαρά και της συζύγου του, καθώς ενώ το 2008 ανέρχονταν στις 420.000 ευρώ το 2009 μειώθηκαν στις 308.000 ευρώ συν 4.000 λίρες Αγγλίας.\nΑπό τα 400 στα 700 ευρώ ανήλθαν οι καταθέσεις της Αλέκας Παπαρήγα για το 2009 ενώ ο Αλέξης Τσίπρας από τις περίπου 3.000 ευρώ καταθέσεις που είχε το 2008 αυτές αυξήθηκαν στις 9.000 το 2009.\nΣε ό,τι αφορά στην ακίνητη περιουσία των αρχηγών καμία μεταβολή σε σχέση με το 2008 δεν παρουσιάζει ο Γιώργος Παπανδρέου. Αξιοσημείωτη είναι η πώληση 50% διαμερίσματος και αποθήκης στην οδό Μουρούζη από τον Αντώνη Σαμαρά έναντι 78.848 ευρώ, το οποίο όμως αφορούσε κληρονομική τακτοποίηση με τον αδερφό του με τον οποίο αντάλλαξαν ακίνητα, ενώ αγόρασε ένα αγροτεμάχιο 3 στρεμμάτων στην Πύλο έναντι 110.000 ευρώ.\nΚατά ένα ακίνητο αύξησε την ακίνητη περιουσία του το ζεύγος Καρατζαφέρη καθώς με βάση τη δήλωση του 2009 η σύζυγος του προέδρου του ΛΑ.Ο.Σ. αγόρασε μία αποθήκη στην Κορινθία έναντι 46.000 ευρώ. Καμία μεταβολή στην ακίνητη περιουσία τους δεν παρουσίασαν οι δύο αρχηγοί της Αριστεράς που ένα διαμέρισμα είχαν το 2008 ένα και το 2009.\nΑνειλικρινές το πόθεν έσχες το Άκη\nΣύμφωνα με τον πρόεδρο της επιτροπή που ελέγχου των οικονομικών των βουλευτών και των κομμάτων Ευάγγελο Αργύρη, από τις αναλυτικές εκθέσεις των ορκωτών λογιστών δεν διαπιστώθηκαν παραβάσεις του νόμου, πλην της δήλωσης περιουσιακής κατάστασης του τέως υπουργού Άκη Τσοχατζόπουλου, για το έτος 2010 (χρήση 2009), «η οποία κρίθηκε ανειλικρινής», μετά τον επανέλεγχο που διενεργήθηκε και την άρση τραπεζικού απορρήτου, φορολογικού και χρηματιστηριακού απορρήτου που απεφασίσθη από την Επιτροπή Ελέγχου και παραπέμφθηκε στον αρμόδιο Εισαγγελέα Εφετών, καθώς και στον Γενικό Επίτροπο Επικρατείας στο Ελεγκτικό Συνέδριο.\nΔεν εμφανίζονται καταθέσεις στην Ελβετία\nΌπως προκύπτει από τα στοιχεία της Επιτροπής Ελέγχου πόθεν έσχες της Βουλής κανένας πολιτικός δεν εμφανίζεται να έχει καταθέσεις σε Ελβετική Τράπεζα και δεν φαίνεται να υπάρχουν μεγάλα ποσά κατατεθειμένα σε ξένες τράπεζες. Ο πρόεδρος της Επιτροπής Ελέγχου Βαγγέλης Αργύρης δήλωσε χαρακτηριστικά ότι «αν βρεθεί κάποιος να έχει έστω και 100 ευρώ σε Ελβετική Τράπεζα και δεν το έχει δηλώσει, έχει παρανομήσει».\n«Υπάρχει μια διαδικασία που είναι σε εξέλιξη και περιμένουμε τα στοιχεία από το Υπουργείο Οικονομικών για να διαπιστωθεί αν υπάρχουν βουλευτές που έχουν καταθέσεις στην Ελβετία. Όλα τα 'πόθεν έσχες' για την Επιτροπή Ελέγχου είναι ανοικτά και κανένα δεν θα κλείσει αν δεν γίνει πλήρης διασταύρωση στοιχείων», τόνισε ο κ. Αργύρης συμπληρώνοντας ότι έστειλε επιστολή στον Ευάγγελο Βενιζέλο, ζητώντας να ενημερωθεί η Επιτροπή αν υπάρχουν εμβάσματα στην Ελβετία Ελλήνων πολιτικών από το 2009 και μετά.\nΈμφαση έδωσε ο κ. Αργύρης και στο ότι για πρώτη φορά τα πόθεν έσχες θα είναι αναρτημένα στο διαδικτυακό κόμβο της Βουλής μετά το πράσινο φως που άναψε η Αρχή Προστασίας Προσωπικών Δεδομένων.\n-6 βουλευτές αγόρασαν αγροτεμάχιο, οι πέντε από αυτούς αγόρασαν μικρής αξίας και μόνο του ενός ήταν αξίας 100.000 ευρώ.\nΠαράλληλα, επεσήμανε την ανάγκη τροποποίησης του νόμου καθώς όπως είπε «τα «πόθεν έσχες» ελέγχονται με ένα όμως δεδομένο. Βάσει την δήλωση του υπόχρεου και σε όλες σχεδόν τις περιπτώσεις αγοράς ακινήτου για παράδειγμα ποτέ δεν δηλώνεται η πραγματική αντικειμενική του αξία. Πηγή: kathimerini.gr


Έτσι θα δημιουργήσεις μια άψογη βάση για το μακιγιάζ - AllYou.gr\nΈτσι θα δημιουργήσεις μια άψογη βάση για το μακιγιάζ\nΒήμα-βήμα η διαδικασία που σου εγγυάται τέλεια εμφάνιση!\nΤο να έχεις δημιουργήσει μια σωστή βάση πριν βαφτείς, είναι το Α και το Ω για ένα επιτυχημένο μακιγιάζ. Άπαξ και η ρουτίνα του μακιγιάζ σου, ξεκινάει με μια καλή και άψογη βάση, τότε δεν υπάρχει περίπτωση να έχεις ποτέ ένα κακό ή λανθασμένο αποτέλεσμα.\nΒάλε, λοιπόν, στην καθημερινότητά σου τα παρακάτω βήματα και σου υπόσχομαι ότι δεν θα χρειαστεί ποτέ να αμφισβητήσεις το αποτέλεσμα του μακιγιάζ σου!\n#1. Ξεκίνα με την επιδερμίδα. Φρόντισε να είναι πάντα πολύ καλά ενυδατωμένη. Αυτό σημαίνει ότι έχεις κάνει την καθιερωμένη ρουτίνα: Τoner-serum-ενυδατική κρέμα-κρέμα ματιών.\n#2. Αφού όλα τα παραπάνω έχουν απορροφηθεί άψογα από το δέρμα σου, ήρθε η ώρα για να απλώσεις το primer το οποίο σου υπόσχεται σταθερό αλλά και ματ μακιγιάζ όλη μέρα.\n#3. Το foundation ή BB Crème που θα φορέσεις είναι το επόμενο βήμα. Πρέπει να ταιριάζουν τέλεια με την τονικότητα του δέρματος αλλά και να μην απλώσεις πάρα πολύ ποσότητα στο πρόσωπο. Επίσης, είναι σημαντικό να το απλώσεις πάρα πολύ καλά στο δέρμα με την βοήθεια ενός πινέλου ή ενός beauty blender.\n#4. Συνέχισε με το concealer το οποίο είναι σημαντικό να προσθέσεις αφού έχεις εφαρμόσει το foundation. Και σε αυτή την περίπτωση είναι εξαιρετικά κρίσιμο να το απλώσεις καλά –με πινέλο αυτή τη φορά και στα σωστά σημεία: Κάτω από τα μάτια και στην αρχή των ζυγωματικών (δημιουργώντας ένα μικρό ανάποδο τρίγωνο). Προσοχή, το concealer δεν πρέπει να εφαρμόζεται ακριβώς κάτω από την γραμμή του κάτω βλεφάρου. Αυτό θα κάνει τα μάτια σου να δείχνουν πιο μικρά.\n#5. Ολοκλήρωσε με την πούδρα και το highlighter. Φρόντισε να μην βάλεις ένα ανοιχτόχρωμο highlighter κάτω από τους κύκλους των ματιών καθώς με τον τρόπο αυτό, θα τονίσεις άρνητικά τα τυχόν ταλαιπωρημένα μάτια σου. Επίσης, φρόντισε και σε αυτή την περίπτωση να μην εφαρμόσεις μεγάλη ποσότητα από την πούδρα σου, ρισκάροντας να δημιουργήσεις ένα «βαρύ» και όχι φυσικό μακιγιάζ!


Αθηνά Λινού για AstraZeneca: Θα προτιμούσα άλλο εμβόλιο στους 30 με 45\nΝέες διευκρινίσεις από την Αθηνά Λινού για το εμβόλιο της AstraZeneca και τους νέους. Επιμένει πως αν υπάρχουν άλλα διαθέσιμα εμβόλια πρέπει να γίνουν εκείνα.\nΠροβληματισμός για το εμβόλιο της AstraZeneca και την επιλογή της Ελλάδας να το χορηγήσει στις μικρότερες ηλικίες προκλήθηκε χθες μετά την αφορά της καθηγήτριας επιδημιολογίας Αθηνάς Λινού η οποία μιλώντας στον ραδιοφωνικό σταθμό Alpha 989 διατύπωσε την άποψη ότι το εμβόλιο της AstraZeneca δεν πρέπει να χορηγηθεί στους 30άρηδες.\n«Πρέπει να εμβολιαστούν οπωσδήποτε οι 30άρηδες, αλλά το AstraZeneca οι περισσότερες χώρες του κόσμου, όπου το έχουν εγκρίνει, είναι για μετά τα 55 έτη. Δεν ξέρω γιατί η επιτροπή και η πολιτεία το έκαναν αντίστροφα. Αφού έχουμε επάρκεια αυτού του εμβολίου έπρεπε να το χορηγήσουμε στους άνω των 50. Η πιθανότητα να πάθει κάτι μια κοπέλα στα 30 είναι πάρα πολύ μικρή, είτε νοσήσει είτε εμβολιαστεί. Σε αυτή την ηλικία, αυτός ο αμελητέος κίνδυνος είναι ίδιος, είτε περιμένει να νοσήσει είτε περιμένει να εμβολιαστεί», ανέφερε χθες η κ. Λινού.\nΗ απάντηση Θεοδωρίδου\nΚληθείσα να σχολιάσει τη δήλωση της κ. Λινού, η Πρόεδρος της Εθνικής Επιτροπής Εμβολιασμών, τόνισε: «Με όλο τον σεβασμό στην καθηγήτρια κ. Λινού, κάθε χώρα καθορίζει το πρόγραμμά της με τα δικά της στοιχεία, τις δικές της ανάγκες» για να προσθέσει: «Κάθε χώρα έχει το δικό της πρόγραμμα και ποικιλία στην ηλικία που έχει αποφασίσει να εμβολιάζει, όπως και υπάρχουν και πάρα πολλές χώρες οι οποίες εμβολιάζουν χωρίς κανέναν περιορισμό από την ηλικία των 18 ετών και άνω».\nΕπομένως, συμπλήρωσε η κ. Θεοδωρίδου «η προσπάθεια της χώρας μας είναι και ο νέος πληθυσμός να εμβολιαστεί. Είναι ο πληθυσμός με τη μεγάλη κινητικότητα που θέλουμε γρήγορα να ανοσοποιηθεί».\nΣήμερα, η Αθηνά Λινού φιλοξενήθηκε στο Open και ρωτήθηκε σχετικά δίνοντας νέες διευκρινίσεις για το τι ακριβώς εννοούσε.\n«Η κα. Θεοδωρίδου είναι έγκριτη, έμπειρη, και εκτιμώ την επιστημονικής της παρουσία. Πρέπει να πω αρχικά ότι όλοι πρέπει να εμβολιαστούμε, αλλά όσο ανεβαίνει η ηλικία τόσο μικραίνει ο κίνδυνος θρομβώσεων. Αυτό που είπα είναι ότι αν έχουμε επαρκή εμβόλια να εμβολιάσουμε με άλλα εμβόλια τις νεότερες ηλικίες -και ιδίως τις νεότερες γυναίκες- και με AstraZeneca τις μεγαλύτερες ηλικίες» είπε η κ.Λινού.\n«Αν είχα τη δυνατότητα να επιλέξω τη συμπεριφορά μου από πλευράς προστασίας, θα περίμενα»\nΔιευκρίνισε ωστόσο ότι η πιθανότητα θρομβώσεων είναι 2 στις 100.000 χιλιάδες και υπογράμμισε πως κάθε χώρα παίρνει τις δικές τις αποφάσεις.\n«Εγώ δεν ξέρω όλα τα δεδομένα σύμφωνα με τα οποία αποφάσισε η επιτροπή εμβολιασμών. Με όσα ξέρω θα προτιμούσα άλλο εμβόλιο στις ηλικίες 30-45. Πιθανόν η επιτροπή να έχει θεωρικά και πρακτικά δεδομένα» είπε και σε ερώτηση για το τι θα έκανε η ίδια απάντησε πώς «αν ήμουν σε μία ομάδα που θα είχα μεγάλη πιθανότητα να κολλήσω, λόγω δουλειάς ή προσωπικής ζωής θα έκανα όποιο εμβόλιο έβρισκα μπροστά μου. Αν είχα τη δυνατότητα να επιλέξω τη συμπεριφορά μου από πλευράς προστασίας, θα περίμενα λίγο».\nΤέλος, σε ερώτηση για το αν κάποιος από την Επιτροπή ήρθε σε επαφή μαζί της απάντησε πώς «δεν με αναζήτησε κανείς. Η κα.Θεοδωρίδου ξέρει όσα είπε αλλά αποφάσισαν με άλλα δεδομένα. Είμαστε όλοι υπό πίεση» και κατέληξε «αν δεν έχουμε άλλο εμβόλιο θα κάνουμε AstraZeneca.\n10:44 - 27/04/2021\nΤελευταία ενημέρωση: 10:44 - 27/04/2021\nΓηροκομείο Χανίων: Εξετάζονται 68 θάνατοι - Καταγγελίες για ύποπτες μεταβιβάσεις περιουσίας Τι θα γίνει με απαγόρευση κυκλοφορίας και SMS όταν ανοίξει η εστίαση


Κατερίνα Ντούσκα: Δεν έγιναν όλα όσα ζητήσαμε – News.gr\nΤι είπε για τον τελικό της Eurovision\nΗ Κατερίνα Ντούσκα μετά την Eurovision επέστρεψε από το Τελ Αβίβ και πάλι πίσω στην Ελλάδα.\nΚαι έκανε τις εξής δηλώσεις:\n«Φεύγω με το κεφάλι ψηλά. Η μουσική είναι υποκειμενική, οπότε όταν μπαίνει κανείς σε έναν μουσικό διαγωνισμό δεν μπορεί να έχει προσδοκίες. Εγώ νιώθω ότι δώσαμε ό,τι είχαμε και δεν είχαμε. Είμαι περήφανη που προσφέραμε ένα θέαμα διαφορετικό. Δεν είναι καθόλου λίγο που από τις 41 χώρες να είμαστε έστω και στην 21η θέση.»\n«Μπήκαμε τελικό και νομίζω πως προσφέραμε κάτι. Εγώ φεύγω καλά. Δεν έγιναν όλα όσα ζητήσαμε, αλλά δεν ρίχνω ευθύνες σε κανέναν. Έχω μάθει να χάνω στη ζωή μου με αξιοπρέπεια και θέλω να εστιάσω μόνο στα όμορφα. Είμαι περήφανη για αυτό που παρουσιάσαμε»


Vodafone Smart Prime 7, το smartphone που περνάει την mobile καθημερινότητα σας σε νέα διάσταση! | Thats Life. Life as it is!\nΗ Vodafone έχει καταφέρει να δημιουργήσει μία πολύ καλή φήμη με τις συσκευές που φέρουν το brand name της. Οι συσκευές της σειράς Smart Prime κατασκευάζονται για να προσφέρουν ικανοποιητικές επιδόσεις σε συνδυασμό με χαμηλές τιμές, χωρίς ωστόσο να θυσιάζεται η ποιότητα στον βωμό της οικονομίας. Το Smart Prime 7 είναι μία ακόμη προσιτή λύση που είναι προορισμένη να καλύψει τις ανάγκες του μέσου καταναλωτή, ο οποίος συνήθως αναζητάει ένα οικονομικό smartphone για να κάνει τη δουλειά του εύκολα και άνετα και που στην πραγματικότητα δεν τον ενδιαφέρει ιδιαίτερα εάν η συσκευή του “φοράει” το τελευταίας τεχνολογίας δεκαπύρηνο chipset με 4GB RAM και 128GB αποθηκευτικό χώρο. Για να δούμε στο review που ακολουθεί τι μας επιφυλάσσει το Vodafone Smart Prime 7…\nΑναμφίβολα, δεν μπορείς να κρίνεις ένα βιβλίο από το εξώφυλλο του, ωστόσο στην περίπτωση του budget-friendly smartphone της Vodafone η πρώτη «εξωτερική» εντύπωση που αποκομίζει κανείς από αυτό σε «κερδίζει». Οι κομψές διαστάσεις (144×72.1×8 mm), τοχαμηλό βάρος (128 γρ.) και ο compact σχεδιασμός που το χαρακτηρίζει καθιστούν το Prime 7 ως μία από τις συσκευές που δημιουργήθηκαν για να χαρίζουν άνεση και ευκολία χρήσης. Το μεγαλύτερο μέρος του σώματος του οικονομικά προσιτού smartphone της Vodafone αποτελείται από πλαστικό (δεν περιμέναμε άλλωστε μέταλλο και γυαλί για τη συγκεκριμένη κατηγορία), με ένα χαρακτηριστικό μεταλλικό περίβλημα να «αγκαλιάζει» και να «δένει» τη συσκευή, έτσι ώστε να την κάνει πιο ανθεκτική.\nΤα διάφορα buttons του Prime 7 είναι προσεκτικά τοποθετημένα και δεν παρουσιάζεται κάποια «έκπληξη», με το power/lock button να βρίσκεται στο δεξί τμήμα ακριβώς κάτω από ταvolume rockers, ενώ το επάνω τμήμα φέρει το «παραδοσιακό» audio input jack. Στο κάτω τμήμα μπορούμε να διακρίνουμε την κλασική θύρα για τη φόρτιση και για τη μεταφορά δεδομένων, ενώ ακριβώς δίπλα το σχεδιαστικό team της Vodafone κατάφερε να χωρέσει και τοηχείο της συσκευής.\nΡίχνοντας μία ματιά στον… εσωτερικό του κόσμο, μπορούμε να ξεκινήσουμε από την οθόνη του Prime 7, η οποία μπορεί με χαρακτηριστική άνεση να καλύψει ακόμη και τους πιο απαιτητικούς. Το 5ιντσό display με HD ανάλυση (720×1280 pixels) ξεχωρίζει για τους ρεαλιστικούς χρωματισμούς, τα πολύ καλά επίπεδα φωτεινότητα και την αρκετά καλή ευκρίνεια. Αναμφίβολα, για την κατηγορία που ανήκει το smartphone της Vodafone, η οθόνη του είναι ότι πρέπει!\nΌσον αφορά τον αποθηκευτικό χώρο, εδώ τα 8GB είναι σαφώς λίγα για τα δεδομένα της εποχής (από τη στιγμή μάλιστα που σχεδόν 4GB δεσμεύονται από το λειτουργικό), για αυτό και εάν επιθυμείτε να προσθέσετε τα αγαπημένα σας multimedia αρχεία η δυνατότητα για εισαγωγήmicroSD card (δέχεται κάρτες που φτάνουν έως τα 128GB) είναι βέβαιο ότι… θα σας σώσει τη ζωή! Ένα στοιχείο που κάνει το Smart Prime 7 αν μη τι άλλο να ξεχωρίζει είναι η ύπαρξη του 4G LTE πομποδέκτη της συσκευής, η οποία σας δίνει τη δυνατότητα να εκμεταλλευτείτε στο μέγιστο βαθμό τις ταχύτητες της υπηρεσίας 4G που προσφέρει το δίκτυο της Vodafone. Στα ατού της smartphone της Vodafone δεν γίνεται να μην αναφέρουμε την ύπαρξη του Android 6.0.1. Marshmallow, το οποίο αποδείχθηκε αρκετά ελαφρύ, ενώ αξίζει να τονίσουμε ότι η Vodafone έχει προσθέσει τη δική της σχεδιαστική «πινελιά» στα εικονίδια του Android OS 6.0.1, πράγμα που σημαίνει ότι θα έρθετε αντιμέτωποι με μια γνώριμη εικόνα αν είστε ήδη κάτοχος μιας Vodafone branded συσκευής. Το Smart prime 7 όμως δεν μένει εκεί: διαθέτει αρκετά έξυπνα widgets, ανάμεσα στα οποία θα ξεχωρίσετε το widget των συντομεύσεων για τις πιο δημοφιλείς εφαρμογές, ένα ακόμα για την πρόβλεψη καιρού και την ενημέρωση του χρήστη για RSS Feeds κ.ά.\nΣε ότι έχει να κάνει με τις υπόλοιπες δυνατότητες της συσκευής σε ότι σχετίζεται με την πρότυπα και τα πρωτόκολλα που υποστηρίζει, το Smart Prime 7 δεν πρόκειται να σας απογοητεύσει, καθώς η budget friendly πρόταση της Vodafone υποστηρίζει: Wi-Fi 802.11 b/g/n, hotspot, Bluetooth 4.0, A2DP, GPS (Α-GPS), NFC, ενώ επιπλέον οι πιο “παραδοσιακοί” θα βρουν και δέκτη FM Radio. Σε γενικές γραμμές, το Smart Prime 7 ενσωματώνει όλες τις basic δυνατότητες συνδεσιμότητας που πρέπει να έχει το σύγχρονο smartphone που σέβεται τον εαυτό του.\nΗ mobile καθημερινότητα εννοείται πως επιτάσσει ένα smartphone που να διαθέτει μία αρκετά ποιοτική κάμερα και ο camera sensor των 8MP που βρίσκεται στο Vodafone Smart Prime 7 είναι μία πολύ καλή επιλογή που σίγουρα θα ικανοποιήσει τον μέσο χρήστη που τον ενδιαφέρει να παίζει με τις φωτογραφίες του στο Instagram, στο Pinterest και στα υπόλοιπα social media. Αν και τα υπερβολικά απλά μενού κάπου μπορεί να ξενίσουν εκείνους που αναζητούν το κάτι παραπάνω, οι φωτογραφίες που μπορεί να τραβήξει αγγίζουν τα 3264×2448 pixels και το video recording στα 1080p ξεχωρίζει για την άκρως ικανοποιητική εμπειρία που προσφέρει. Όσον αφορά τη λειτουργία της κάμερας, αξίζει να αναφέρουμε ότι υποστηρίζει auto-focus, ενώ το πάντοτε χρήσιμο LED flash βρίσκεται εκεί για να προσφέρει στους χρήστες λίγο παραπάνω φωςόταν οι συνθήκες δεν το επιτρέπουν. Τέλος, εάν ανήκετε στους fans των selfies η χρήσιμη μπροστινή κάμερα των 5MP την κάνει τη δουλειά της και με το παραπάνω.\nΟλοκληρώνοντας, δεν θα μπορούσαμε να μην αναφερθούμε και στην εξαιρετική ενεργειακή συμπεριφορά της συσκευής, η οποία σε συνδυασμό με την μπαταρία των 2540mAh βοηθάει ώστε να εξασφαλίζεται μπόλικη αυτονομία. Μάλιστα, ακόμη και υπό καθεστώς πλήρους λειτουργίας με ενεργοποιημένες απαιτητικές εφαρμογές στο background το Smart Prime 7 έδειχνε να μην… μασάει.\nΑπλά, λιτά και… οικονομικά!\nTo Vodafone Smart Prime 7 σίγουρα δεν αποτελεί τη “ναυαρχίδα” που θα σε αφήσει με το στόμα ανοικτό με τις “διαστημικές” επιδόσεις της, παρόλα αυτά είναι μία οικονομικά προσιτή πρόταση (διατίθεται στα 149 ευρώ) που σε καμία περίπτωση δεν θα αφήσει ασυγκίνητο τον καταναλωτή που δεν θέλει να βάλει βαθιά το χέρι στην τσέπη, αλλά παράλληλα επιθυμεί ένα Android smartphone που διαθέτει όλα τα specs που θα τον καλύψουν στις καθημερινές mobile ανάγκες του. Συνδυάζοντας απλότητα και λιτό χαρακτήρα σίγουρα μπορεί να πλασαριστεί στις πρώτες θέσεις των mainstream smartphones.\nSmart PrimeSmart Prime 7VodafoneVodafone Smart Prime 7


Παιχνίδι Busted Parking - να παίξετε online δωρεάν.\nΈνα ολοκαίνουργιο παιχνίδι που σας δίνει την ευκαιρία να ανακαλύψει πόσο δύσκολο είναι να οδηγήσετε ένα αυτοκίνητο όταν είναι εντελώς σπασμένα.\n© Δωρεάν online παιχνίδι Busted Parking (). Κάντε online παιχνίδι λάμψης Busted Parking για δωρεάν. Μην ξεχάσετε να αξιολογήσετε αυτό το παιχνίδι Busted Parking και να μοιραστούν αυτό το παιχνίδι με τους καλύτερους φίλους σας.\nΠαιχνίδι Busted Parking σε απευθείας σύνδεση\nΠεριγραφή του παιχνιδιού Busted Parking γραμμή. Πώς να παίξετε το παιχνίδι online Ένα ολοκαίνουργιο παιχνίδι που σας δίνει την ευκαιρία να ανακαλύψει πόσο δύσκολο είναι να οδηγήσετε ένα αυτοκίνητο όταν είναι εντελώς σπασμένα. Θα πρέπει να πάτε με το αυτοκίνητο και να προσπαθήσουμε να μην τους χτυπήσει σε οποιαδήποτε στοιχεία που είναι στο δρόμο σας. Όσο πιο γρήγορα θα περάσει το επίπεδο, τόσο περισσότερους πόντους κερδίζετε. Καλή τύχη και καλή διασκέδαση!\nBusted Parking ( Ψηφοφορίες2, Δευτεροβάθμια Βαθμολογία: 4/5)


ὑπόγεια τάξις: Η σημασία της αφύπνισης της ποιητικής δύναμης της ζωής!\nΗ σημασία της αφύπνισης της ποιητικής δύναμης της ζωής!\nΣτο θαυμάσιο βιβλίο του "Γράμμα στα παιδιά μου και στα παιδιά του κόσμου που έρχεται" (το διάβασα από τις εκδόσεις των ξένων), ο Βέλγος συγγραφέας και φιλόσοφος Ραούλ Βανεγκέμ προσδιορίζει ως αυθεντικές ανθρώπινες αξίες: " τη δημιουργικότητα και γενναιοδωρία, τη γνώση και την αλληλεγγύη, την επανεφεύρεση του έρωτα, τη συμμαχία με τη φύση και τη γιορτινή γοητεία της ζωής". Ειδικά αυτή η τελευταία φράση του με ελκύει κι εμπνέει ιδιαίτερα! Η "γιορτινή γοητεία της ζωής" εμπεριέχει διάχυτο το διονυσιακό στοιχείο-που τόσο πολύ εκτιμούσε ο Νίτσε- και ταιριάζει με λέξεις όπως "μέθεξη" ή φράσεις σαν τη "μέθη της ζωής". Οι οποίες νιώθεις, παρακινούμενος από την αλάνθαστη φωνή της ίδιας της φύσης σου, ότι εμπεριέχουν με τη σειρά τους το απόσταγμα της ουσίας της ζωής.\nΚατά τη γνώμη του Βανεγκέμ -και τη δική μου- οι παραπάνω αξίες έρχονται σε πλήρη αντίθεση και ρήξη με τις "πατριαρχικές αξίες", όπως τις αποκαλεί: "την ηγεμονία, τη θυσία, την εργασία, την ενοχή, τη δουλεία, την πελατειακή σχέση, τη συγκράτηση κι απώθηση των συναισθημάτων".\nΔηλαδή όλα τα γεννήματα, τ'απατηλά φτιασίδια, τα "λαμπιόνια" του σύγχρονου και βαθιά αποικιοκρατικού δυτικού πολιτισμού.\nΑποικιοκρατία: το όχημα του καπιταλισμού. Ακόμα και στις ιστορικές φορές που αυτός υιοθετεί ένα "ανθρώπινο πρόσωπο" αλλά μόνο για τις κοινωνίες που "παρήγαν πολιτισμό" και ωθήθηκαν στην ανάπτυξη από την εκμετάλλευση των κατοίκων των αποικιών. Με το δουλεμπόριο κάποτε, την αέναη συσσώρευση κερδών, τη βίαιη και μονίμως ιμπεριαλιστικού χαρακτήρα διαρκή αναζήτηση αγορών για τα προϊόντα του. Και πλέον την εκ νέου υπο-προλεταριοποίηση των εργαζομένων για χάρη ενός χρεοκωπημένου χρηματοπιστωτικού συστήματος και ροής του χρήματος εντός των χρηματιστηρίων και ποτέ προς όφελος των πραγματικών κοινωνικών αναγκών του έξω κόσμου.\nΑλλά και η ιστορική "εφαρμογή του σοσιαλισμού" οδήγησε στην ανάδειξη της αποκρουστικής κομματικής γραφειοκρατίας ως "εκκλησίας", με πέτρινα δογματική επιβολή.\nΟ Βάνεγκεμ χρακτηρίζει τις πατριαρχικές αξίες ως αρπαχτικά. Μιλώντας για ιστορικούς εξουσιαστικούς φορείς τους, της νεότερης σχετικά Ιστορίας, όπως ο Χίτλερ, ο Ντόλφους, οι Λένιν, Τρότσκυ και Στάλιν, ο Μουσολίνι κι ο Φράνκο, ο Μάο.\nΑξίες που βασίζονται στα ένστικτα των αρπαχτικών, τη λατρεία του χρήματος και θεοποίηση της εμπορευματοποίησης, το πάθος για εξουσία, την αδιαλλαξία απέναντι στη διαφοροποίηση κι "αυτό το διαχωρισμό από το είναι, απ'όπου πηγάζουν ο φόβος, το μίσος και η περιφρόνηση του άλλου".\nΚι όπως είχε γράψει ο, πάμφτωχος σε οικονομική δυνατότητα αλλά πάμπλουτος σε πνευματική δύναμη, Γουίλλιαμ Μπλέηκ: "Τα παλάτια και οι εκκλησίες είναι παγίδες, δίχτυα και θηλές για να πιάνουν τις αιώνιες χαρές".\nΠαλάτια! Όπως τα σημερινά Wall Street και City του Λονδίνου.\nΟι διάφοροι εξουσιαστές και "κυνηγοί των αιώνιων χαρών" και της "γιορτινής γοητείας της ζωής" καλύπτουν με τσιμέντο και πληθώρα προκαταλήψεων αυτή την αιώνια γοητεία. Οι ιδεολογίες, χρεοκοπημένες σαν το χρηματοπιστωτικό σύστημα, δεν οδήγησαν ποτέ τον άνθρωπο στον εξανθρωπισμό του. Αλλά στον απο-ανθρωπισμό του! Σε στερεότυπα διανοητικής υποτέλειας, κοινοτυπίες που αναμασάει δυστυχώς η κάθε γενιά, στην κατηγοριοποίηση και παγίωση συμπεριφορών, στα καταπιεσμένα ξεσπάσματα της βαρβαρότητας και ανθρώπινης θηριωδίας.\nΚαι, χειρότερο απ'όλα, στο να έρχονται αντιμέτωποι οι άνθρωποι ο ένας με τον άλλον και στην ουσία αντιμέτωποι με τον ίδιο τους τον εαυτό. Αγνοώντας ή αποφεύγοντας τα πραγματικά προβλήματα που επιφέρουν συγκεκριμένες συνέπειες και έχοντας σχέση με όλα αυτά τόσο συνένοχων όσο και θυμάτων. Κλεισμένοι οι άνθρωποι μέσα σε αυστηρά καθορισμένα φέουδα ή στάνες, απ'όπου αλίμονο αν κάποιος τολμούσε ή τολμάει να υψώσει ανάστημα και να διαφοροποιηθεί από τις στρατιές των υποτελών. Που πρώτοι αυτοί θα κινηθούν εναντίον του...\nΓια τον Βανεγκέμ και το νέο κόσμο που οραματίζεται στη θέση του παλιού και χρεοκωπημένου υλικά και πνευματικά, "δεν χρειαζόμαστε παρά ένα πράγμα. Τη βαθιά χαρά της ζωής. Αν η ποιητική της δύναμη αφυπνισθεί και αποκαλυφθεί, όλα θα μας δοθούν με περίσσεια"\nΣτις διαθέσεις μας είναι να τα γυρέψουμε. Αυτό θα πει μοίρα: η δύναμη της επιθυμίας και η διάθεση να γυρέψεις...\nΚαι να μετατρέψουμε αυτή την ποιητική δύναμη σε στάση ζωής. Ασυμβίβαστης και συγχρόνως γεμάτης χρώματα. Μακριά από αρπαχτικά, από τη μνησικακία εναντίον της ίδιας της ζωής στην οποία ειδικεύονται οι θρησκείες, από το ψέμα και την πανουργία, από τα "σωτήρια οράματα" των αφεντάδων για λογαριασμό των σκλάβων. Από τη μιζέρια των σκλάβων.\nΑξίζει να διαβάσετε: Raoul Vaneigem–”Το κράτος δεν είναι τίποτε, ας γίνουμε τα πάντα”\nτου καλού μου φίλου Ένοικου ανάμεσα στους Κόσμους\nΑναρτήθηκε από Ανιχνευτής στις Δευτέρα, Μαΐου 04, 2015\n" ΠΩΣ ΟΙ ΝΑΖΙ ΚΕΡΔΙΣΑΝ ΤΟΝ 3o ΠΑΓΚΟΣΜΙΟ ΠΟΛΕΜΟ "\nΤΑ ΠΑΙΔΙΑ ΗΤΑΝ ΜΟΝΑ\nΑυτή η γυναίκα άρχισε να τρέχει με τελικό προορισμό τους Δελφούς. Τι έγινε τελικά; (2 Βίντεο)\nΚάποιες ιδέες προς επεξεργασία (ατομικότητα σε συν...\nΈνα κορίτσι που το έλεγαν "Οσάμα"\nΑς αρχίσουμε από τα βασικά\nΜέσα στη μεγάλη νύχτα ας λάμψει το βλέμμα του πειρ...\nΗ ευθύνη και το τίμημα κάνουν τον άνθρωπο σωστό\nτο νου σου, άνθρωπε!\nΔεν είναι μέτρο υγείας το να είσαι καλά προσαρμοσμ...\nΝα πώς οικοδομήθηκε το "απαραίτητο έθνος" - "Soldi...\nένα αυτοκίνητο με παράξενους μέσα επιβάτες που δεν...\nΗ κουλτούρα της βίας στο πετσί και την ψυχή...\nΗ κοινωνία της "φιλήσυχης σιωπής" και οι "κώδικες ...\nΗ σημασία της αφύπνισης της ποιητικής δύναμης της ...\nΟΛΑ ΑΣΤΕΓΑ! Εκτός από ένα..


Φθηνές πτήσεις προς Μινχάντ Αμπ στη Skyscanner\nΑεροπορικά εισιτήρια για Μινχάντ Αμπ\nΕννοούσατε πτήσεις από Μινχάντ Αμπ;\nΔείτε όλες τις πτήσεις προς Μινχάντ Αμπ, συγκρίνετε τις τιμές και επιλέξτε τα πιο οικονομικά αεροπορικά εισιτήρια με τη Skyscanner\nΤελικά τι είναι η Skyscanner; Δεν είναι τίποτα άλλο παρά μια γρήγορη και πολύ εύκολη στη χρήση της μηχανή αναζήτησης ταξιδίων! Η Skyscanner θα βρει όλες τις πτήσεις των μεγάλων αεροπορικών εταιρειών και των κυριότερων ταξιδιωτικών πρακτορείων και θα επιλέξει για εσάς τις καλύτερες προσφορές αεροπορικών εισιτηρίων προς Μινχάντ Αμπ.\nΠότε να κάνω την κράτηση για το εισιτήριο μου προς Μινχάντ Αμπ?\nΣιγουρευτείτε πως βρήκατε την καλύτερη προσφορά για τα εισιτήρια σας. Κάντε κράτηση για το εισιτήριο σας προς Μινχάντ Αμπ επιλέγοντας την πιο οικονομική ημέρα για να πετάξετε. Το μόνο που χρειάζεται να κάνετε είναι να εκμεταλλευτείτε το εργαλείο μας «Η καλύτερη στιγμή για κράτηση»\nΜείνετε ενήμεροι και παρακολουθήστε όλες τις προσφορές στα αεροπορικά εισιτήρια προς Μινχάντ Αμπ! Εγγραφείτε τώρα στην Ειδοποίηση Τιμής της Skyscanner.\nΌλα όσα πρέπει να γνωρίζετε πριν κλείσετε τα εισιτήρια σας προς Μινχάντ Αμπ\nΠότε αναχωρεί η πτήση προς Μινχάντ Αμπ\nΠοια αεροπορική εταιρεία έχει τα πιο φθηνά εισιτήρια προς Μινχάντ Αμπ\nΠοια αεροπορική εταιρεία έχει απευθείας πτήσεις για Μινχάντ Αμπ.\nΤσεκάρετε εύκολα την κατάσταση της πτήσης σας ρίχνοντας μια ματιά στο πρόγραμμα αφίξεων κι αναχωρήσεων προς Μινχάντ Αμπ\nΜπορείτε, επίσης, να κατεβάσετε τη Skyscanner App. Έτσι, θα λαμβάνετε ενημερώσεις για όλες τις τελευταίες αλλαγές στην κατάσταση των πτήσεων καθώς και για όλες τις σημαντικές πληροφορίες σχετικά με την πτήση σας προς Μινχάντ Αμπ.\nΠοιοι ταξιδεύουν για Μινχάντ Αμπ


(video) UNESCO: Εκδήλωση με θέμα «Εισαγωγή στην Επιχειρηματικότητα» | KA-Business.gr\nΑρχική BUSINESS Νέα (video) UNESCO: Εκδήλωση με θέμα «Εισαγωγή στην Επιχειρηματικότητα»\n(video) UNESCO: Εκδήλωση με θέμα «Εισαγωγή στην Επιχειρηματικότητα»\nΕπιπλέον οι γυναίκες ενημερώθηκαν για τις σύγχρονες επιχειρηματικές πρακτικές και τεχνικές αλλά και για τα χρηματοδοτούμενα ή συγχρηματοδοτούμενα εργαλεία και προγράμματα.\nΤο Κέντρο ΟΥΝΕΣΚΟ για τις Γυναίκες και την Ειρήνη στα Βαλκάνια υλοποιεί Σχέδιο Δράσης με τίτλο «Δράσεις κοινωνικής ιατρικής και ενέργειες προαγωγής της θέσης της γυναίκας στον επιχειρηματικό και επαγγελματικό κόσμο» στο πλαίσιο της πράξης 3.2.4 «Υποστήριξη των Μη Κυβερνητικών Οργανώσεων (Γυναικείων Οργανώσεων)», Α’ και Β’ Κύκλος, του Ε. Π. «Διοικητική Μεταρρύθμιση 2007-2013» της Ειδικής Υπηρεσίας Εφαρμογής της Γενικής Γραμματείας Ισότητας των Φύλων, Υπουργείο Εσωτερικών Αποκέντρωσης και Ηλεκτρονικής Διακυβέρνησης.\nΤο συγκεκριμένο σχέδιο δράσης υλοποιείται από 1/6/2012 έως 31/5/2014 με τη συγχρηματοδότηση της Ελλάδας και της Ευρωπαϊκής Ένωσης (Ευρωπαϊκό Κοινωνικό Ταμείο) στην Περιφέρεια Κεντρικής Μακεδονίας, Νομό/ Δήμο Θεσσαλονίκης. Οι υπηρεσίες που προβλέπονται θα παρέχονται στο σύνολο των γυναικών που θα προσέλθουν, χωρίς διάκριση, στοχεύοντας στην ανύψωση του ρόλου της γυναίκας μέσω της ένταξής της στον επαγγελματικό και επιχειρηματικό στίβο.\n(video) UNESCO: Εκδήλωση με θέμα «Εισαγωγή στην Επιχειρηματικότητα»http://www.youtube.com/watch?v=PMqina7Ah7g&feature=youtu.be


Tους Αφροαμερικανούς «στοχεύει» ο ιός | Η ΚΑΘΗΜΕΡΙΝΗ\nΓυναίκα κινεζικής καταγωγής μεταφέρει τα ψώνια της, στην Τσάιναταουν του Σικάγου.\n08.04.2020 • 17:48\nUPD: 03.06.2021 • 15:23\nΣΙΚΑΓΟ. Το βαρύ τίμημα που πληρώνει η αφροαμερικανική κοινότητα εξαιτίας της πανδημίας καταγράφεται στις τελευταίες στατιστικές από την πόλη του Σικάγου. Οι μαύροι στην αμερικανική μεγαλούπολη αποτελούν το ήμισυ των κρουσμάτων, αλλά το 70% των θανάτων από τον COVID-19. Οι κάτοικοι του Σικάγου είναι κατά 30% μαύροι.\nΤην ίδια στιγμή, άλλες αμερικανικές πόλεις με μεγάλο ποσοστό Αφροαμερικανών κατοίκων, όπως το Ντιτρόιτ, το Μιλγουόκι, η Νέα Ορλεάνη και η Νέα Υόρκη, καταγράφουν μεγάλο αριθμό κρουσμάτων της νόσου. Στις ΗΠΑ έχουν καταγραφεί 370.000 κρούσματα και 11.000 θάνατοι.\nΣύμφωνα με στοιχεία της 5ης Απριλίου, 1.824 Αφροαμερικανοί έχουν νοσήσει στο Σικάγο έναντι 847 λευκών, 478 ισπανόφωνων και 126 πολιτών ασιατικής καταγωγής. Το 72% των νεκρών είναι Αφροαμερικανοί. Σε μια προσπάθεια να αντιμετωπιστεί το φαινόμενο, η δήμαρχος της πόλης, Λόρι Λάιτφουτ, διέταξε ενίσχυση των ελέγχων για την τήρηση των κανόνων κοινωνικής αποστασιοποίησης, αφήνοντας ανοικτό το ενδεχόμενο επιβολής απαγορεύσεων κυκλοφορίας σε συγκεκριμένες συνοικίες, όπου έχουν καταγραφεί τα περισσότερα κρούσματα.\nΣτο μεταξύ, αυστηρή προειδοποίηση για το ξέσπασμα πανδημίας και την ελλιπή προετοιμασία του κρατικού μηχανισμού είχε κοινοποιήσει εγγράφως, τον Ιανουάριο, ο σύμβουλος εμπορικών θεμάτων του προέδρου Τραμπ, Πίτερ Ναβάρο, εκτιμώντας ότι η κρίση του κορωνοϊού θα απειλούσε τη ζωή εκατομμυρίων Αμερικανών και θα είχε κόστος τρισεκατομμυρίων δολαρίων. Το μνημόνιο που εκπόνησε ο Ναβάρο ανέφερε ότι «η έλλειψη ανοσίας και αποτελεσματικού εμβολίου μπορεί να αφήσει τους Αμερικανούς εκτεθειμένους απέναντι σε πανδημία», σύμφωνα με δημοσίευμα των New York Times, το οποίο αποκαλύπτει ότι ο σύμβουλος του Τραμπ πρότεινε την υιοθέτηση αυστηρών μέτρων από τα μέσα Ιανουαρίου, χωρίς να εισακουστεί από τον Λευκό Οίκο.\nΤην ίδια ώρα, ο ιατρικός κόσμος προειδοποιεί ότι οι συσκευές μηχανικής υποστήριξης της αναπνοής, γνωστές ως αναπνευστήρες, δεν αποτελούν πανάκεια, καθώς το ήμισυ των ασθενών που συνδέονται σε αυτές καταλήγει. Οσοι έχουν την τύχη να αποσυνδεθούν από τις συσκευές αντιμετωπίζουν σωρεία παράπλευρων προβλημάτων υγείας, όπως διαταραχές της αντίληψης, σύνδρομο μετατραυματικού στρες και κατάθλιψη.


Ιταλία: Προκαλούν ίλιγγο τα ποσά των ατζέντηδων | analitis.gr\nΙταλία: Προκαλούν ίλιγγο τα ποσά των ατζέντηδων\nΗ Γιουβέντους όχι μόνο βρίσκεται στην κορυφή του βαθμολογικού πίνακα της Serie A – που έχει ανασταλεί όπως και όλα σχεδόν τα ευρωπαϊκά πρωταθλήματα – αλλά δαπανά και τα περισσότερα χρήματα στην Ιταλία σε αμοιβές ατζέντηδων! Η Ίντερ, πάντως, έχει… μειώσει την ψαλίδα μέσα στο 2019, καθώς σχεδόν δεκαπλασίασε το σχετικό ποσό την τελευταία διετία! Αθροιστικά, «μπιανκονέρι» και «νερατζούρι» αποτελούν το 40% του ποσού που ξοδεύουν όλοι οι σύλλογοι της Serie A σε μάνατζερ!\nΜέσα στο 2019, η «Γηραιά Κυρία» αύξησε τα έξοδά της σε ατζέντηδες από τα 20 εκ. στα 44 εκ. ευρώ, ποσό το οποίο πλησιάζει σε αυτό που δαπανούσε το 2017 – τότε ήταν 42 εκ. ευρώ. Αντίστοιχα, η Ίντερ επένδυσε 31,8 εκ. ευρώ το 2019 σε αντίθεση με τα περίπου 25 εκ. του προηγούμενου έτος. Και να σκεφτεί κανείς πως το αντίστοιχα ποσό το 2017 ήταν μόλις 3 εκ. ευρώ – ένας πολύ χαμηλός αριθμός που, πιθανότατα, αποτελεί απλά την εξαίρεση. Ενδεικτικά, το 2016 οι «νερατζούρι» έδιναν αμοιβές περίπου 24 εκ. ευρώ σε εκπροσώπους ποδοσφαιριστών.\nΡόμα και Μίλαν κατέβαλλαν, επίσης, οκταψήφια ποσά σε ατζέντηδες ενώ η Λάτσιο έδωσε μόλις 4,5 εκ. ευρώ – περίπου 40 εκ. λιγότερα από την κάτοχο του τίτλου, Γιουβέντους! Οι δυο τελευταίες θέσεις του σχετικού πίνακα ανήκουν σε Μπρέσια (περίπου 500.000 ευρώ) και Λέτσε (περίπου 1 εκ. ευρώ), οι οποίες πέρυσι κέρδισαν την άνοδό τους. Η τρίτη ομάδα που ανέβηκε στη Serie A, η Ελλάς Βερόνα, ξοδεύει για αμοιβές περίπου 1,8 εκ. ευρώ ενώ παραδοσιακοί σύλλογοι, όπως η Τζένοα και η Σαμπντόρια, πληρώνουν περίπου 5 και 6 εκ. ευρώ, αντίστοιχα.\nΟι συνολικές δαπάνες των συλλόγων για αμοιβές των μάνατζερ ανέρχονται στα 187.851.487,86 ευρώ!\nΗ Παγκόσμια Ομοσπονδία Αρσης Βαρών ανακοίνωσε πως εγκρίθηκε από τη ΔΟΕ το προολυμπιακό πρόγραμμα.\nΤην επιθυμία του να παραμείνει στη Γιουβέντους εξέφρασε ο\nΗ Πέμπτη θα είναι η πλέον σημαντική ημέρα για\nΤο πρωτάθλημα της περιόδου 1986-87 ξεκίνησε με πολύ κακούς\nΗ πανδημία του κορονοϊού έχει οδηγήσει πολλές χώρες στην Ευρώπη και στον κόσμο, στην απαγόρευση των εξαγωγών φαρμάκων προκειμένου να...


Άρτεμις Στεφανάτου - Bookfriends.gr\nΡομαντισμός, αγωνία, πάθη, συγκρούσεις...και ανατρεπτικό φινάλε. Θα σας συναρπάσει!\nΑισιοδοξία μαζί με απαισιοδοξία\nΈνα αισιόδοξο βιβλίο. Ο πρωταγωνιστής, ένας αντιήρωας, ψάχνει να βρει το νόημα της αγάπης μέσα στη ζωή και η ηλικία δεν μπορεί να σταθεί εμπόδιο!\nΈνα συγκινητικό και ευφυές μυθιστόρημα. Τι θα άλλαζες αν είχες την ευκαιρία να ξαναζήσεις τη ζωή σου;\nΟ φασισμός και οι στρατηγικές του\nΠρόκειται για ένα χρήσιμο εγχειρίδιο για την κατανόηση του φαινομένου του φασισμού. Ο συγγραφέας χρησιμοποιεί παραδείγματα τόσο από τον 20ό αιώνα όσο και από το σήμερα.\nΑδικία λόγω χρώματος..\nΈνα διδακτικό μυθιστόρημα, όπου καταγράφονται μεγάλες αλήθειες για τις διαστάσεις του ρατσισμού και μας κάνει να αναρωτιόμαστε κατά πόσο είμαστε κι εμείς μέρος του προβλήματος.\nΈνα νουάρ μυθιστόρημα με κεντρικό θέμα την κακοποίηση γυναικών και παιδιών, αν και δεν μιλάμε για βιβλίο-page turner.\nΔιαβάζεται εύκολα και ευχάριστα\nΈνα βιβλίο γεμάτο μυστήριο, ίντριγκα και περιπέτεια με ένα απρόβλεπτο τέλος, γραμμένο από μια ακομπλεξάριστη και επιβλητική συγγραφέα!\nΛαγκόμ – Η σουηδική τέχνη της ισορροπημένης ζωής\nΣουηδικές συμβουλές για ευ ζην...γιατί όχι;\nΠαν μέτρον άριστον και για τους Σουηδούς! Ένα ευχάριστο βιβλίο με όμορφη εικονογράφηση γεμάτο tips που μπορούμε όλοι να εφαρμόσουμε για να βελτιώσουμε την καθημερινότητά μας.\nΣυρία και αίμα\nΜέσα στον Συριακό εμφύλιο, μια δικηγόρος ακτιβίστρια θέλει να παλέψει για την πληγωμένη πατρίδα της αλλά εξαφανίζεται...\n14η Ιουλίου: Οι..ανεπίσημοι της επανάστασης\nΟ συγγραφέας μας σαγηνεύει απονέμοντας φόρο τιμής στους "ασήμαντους" της άλωσης της Βαστίλλης, στον ανώνυμο λαό που πάλεψε για την ισότητα.\nΈνας πολιτικός διχασμός\nΈνα καλογραμμένο κοινωνικό μυθιστόρημα για τη ζωή στη σύγχρονη Βρετανία ενόψει Brexit..\nΔεν είναι μόνο ένα νουάρ μυθιστόρημα. Είναι ένα βιβλίο για την κατάχρηση της εξουσίας, τον δεσμό της οικογένειας και την ταλαιπωρία ολόκληρης γενιάς μεταναστών. Θα σας κρατήσει αμείωτο το ενδιαφέρον ως το τέλος. Δικαίως τιμήθηκε με πολλά βραβεία.\nΣε πολλά σημεία κουραστικό..\nΈνα απλό νουάρ μυθιστόρημα. Ο μοναχικός ντετέκτιβ την πατάει με μια μυστηριώδη γυναίκα και ζουν μαζί έναν θυελλώδη έρωτα. Όχι και το καλύτερο δείγμα της γαλλικής νουάρ λογοτεχνίας.\nΑιώνια άψυχη ομορφιά\nΈνας νεαρός νάρκισσος αποκτάει αιώνια νιάτα με αντάλλαγμα την ψυχή του. Όμως ο έκλυτος βίος που κάνει αρχίζει να φαίνεται στο πορτρέτο του..\nΠοτέ μην σταματάς να κάνεις τρέλες!\nΈνας παππούς που το σκάει από τον οίκο ευγηρίας και μπλέκει σε απίθανες περιπέτειες. Διαβάστε το και θα γελάσετε!\nΈνα βιβλίο που..πεθαίνεις να διαβάσεις!\nΑπό τα καλύτερα του Κίνγκ. Εκεί που πας να συνέλθεις από το ένα τραγικό συμβάν, εμφανίζεται ένα άλλο. Δεν είναι τυχαίο ότι τρόμαξε ακόμα και τον ίδιο τον "Βασιλιά του Τρόμου..Ακόμα το σκέφτεσαι..;\nΠαιδικά γράμματα γεμάτα συγκίνηση.\nΈνα άρρωστο παιδί που μας διδάσκει τι αξίζει πραγματικά σε αυτή τη ζωή.\nΗ αγάπη σε συνδυασμό με την παράνοια. Ένας άνθρωπος δολοφονεί νεαρές γυναίκες για να φτιάξει το πιο όμορφο άρωμα. Να τον μισήσουμε ή να τον λυπηθούμε;\nΈνας πιασάρικος τίτλος..\nΤο θέμα εδώ είναι, παιδιά, μην τρελαίνεστε για όλα, γράψτε τα και λίγο εκεί που δεν πιάνει μελάνι. Εστιάστε σε αυτά που έχουν πραγματική σημασία για τη ζωή σας. Ωραίο, αλλά επαναλαμβάνεται σε αρκετά σημεία. Ένα βιβλίο που έχει κάνει δυνατές πωλήσεις κυρίως λόγω του τίτλου του.\nΤο καλύτερο βιβλίο της Αλιέντε.\nΈνα μοναδικό πάντρεμα φυσικού και μεταφυσικού. Μεταφερθείτε στη Χιλή του 20ού αιώνα μέσα από τρεις γενιές γυναικών.\nΗ εντολή είναι: Καταστρέψτε τη γνώση!\nΟι πυροσβέστες εδώ δεν σβήνουν φωτιές, αλλά καίνε βιβλία, καίνε το ελεύθερο πνεύμα, τη σκέψη και τη διανόηση. Οι άνθρωποι δεν πρέπει να μορφώνονται. Πόσο προφητικό βιβλίο.\nΈνα υπέροχο πάντρεμα του φυσικού με το μεταφυσικό. Μεταφερθείτε στη Χιλή του 20ού αιώνα μέσα από τρεις γενιές γυναικών.\nΤραγωδία και θάρρος.\nΈνα βιβλίο έντονα περιγραφικό για την γενοκτονία των Ποντίων. Ο Καλπούζος πέτυχε να μας αγγίξει στην ψυχή!\nΑγαπημένο από τα σχολικά χρόνια..\nΕξαιρετικό ψυχογράφημα. Μια γυναίκα που σκοτώνει μικρά κορίτσια για να τα απαλλάξει από τα βάσανα που περιμένουν τις γυναίκες της εποχής τους.\nΌσο το διάβαζα, το χαμόγελο δεν έσβηνε από το πρόσωπό μου. Ένα βιβλίο με το πιο θετικό μήνυμα: όλοι μπορούμε να γίνουμε καλύτεροι, αρκεί να το θέλουμε πραγματικά!\nΟ φυλετικός ρατσισμός τη δεκαετία του 50 στην Αμερική μέσα από τα μάτια ενός παιδιού.\n"Όταν θέλεις κάτι πολύ, το σύμπαν συνωμοτεί για να το αποκτήσεις"...Διαβάστε πίσω από τις λέξεις! Τι θέλει να πει ο..ποιητής; Ακολούθησε τα όνειρά σου και μην τα εγκαταλείπεις ποτέ!\nΈνα συναρπαστικό page turner, ένα δυνατό ψυχολογικό θρίλερ για τους λάτρεις του είδους...και όχι μόνο!\nΟι μέλισσες κάνουν πολλά περισσότερα από μέλι. Μέσα από τρεις παράλληλα αναπτυσσόμενες ιστορίες, η συγγραφέας μας στέλνει ένα μήνυμα για το πώς θα είναι το μέλλον μας αν δεν προσέξουμε τη φύση. Τι μας περιμένει άραγε όταν οι μέλισσες σταματήσουν να βουίζουν;\nΈχετε διαβάσει βιβλίο που να γελάτε και να κλαίτε την ίδια στιγμή; Σύντομες ξεκαρδιστικές ιστορίες από την καθημερινότητα, από τον διαπιστευμένο εκπρόσωπο του είδους, Κορτώ. Μέσα από προσωπικά βιώματα του συγγραφέα και με τις απαραίτητες δόσεις καφρίλας φυσικά, το Φωτιά στα Σαββατόπαχα σημαίνει γέλια μέχρι δακρύων. Σημαίνει να το διαβάζεις και να χαχανίζεις μόνος σου στο μετρό και οι άλλοι να σε κοιτάνε καχύποπτα…(ναι, έγινα ρεζίλι).\nΜια ετοιμόγεννη γλαροπούλα μεταναστεύει σε πιο ζεστές περιοχές. Σε μια στάση για να ξεκουραστεί, λερώνει τα φτερά της σε μια πετρελαιοκηλίδα. Φτάνοντας στην πλησιέστερη ακτή, στο μπαλκόνι ενός σπιτιού, εμπιστεύεται το αβγό της στον γάτο Ζορμπά. Του ζητάει να της δώσει το λόγο του ότι θα κλωσήσει το αβγό, δεν θα φάει το γλαροπούλι και θα του μάθει να πετάει. O γάτος, που είναι μαύρος και χοντρός, της δίνει το λόγο της τιμής του. Μα είναι ποτέ δυνατό να μάθει ένας γάτος σε ένα γλάρο να πετάει; Μέσα από αυτή την τρυφερή ιστορία, ο Σεπούλβεδα, μέλος της Greenpeace, γράφει για την τιμή, τη δικαιοσύνη, τη συντροφικότητα και το δικαίωμα στη διαφορετικότητα. Καταγγέλλει τη ζημιά που έχει προκαλέσει στον πλανήτη μας η ανεξέλεγκτη βιομηχανική ανάπτυξη και μας ενθαρρύνει να αγωνιστούμε για να γίνει καλύτερος και ομορφότερος αυτός ο κόσμος.


Κλειστοί δρόμοι και αλλαγές σε μετρό, λεωφορεία\nΠαρασκευή 17 Νοεμβρίου 2017 11:45\nΤεράστια υπομονή χρειάζεται να διαθέτουν σήμερα Παρασκευή οδηγοί και επιβάτες αφού θα κλείσουν δρόμοι και θα υπάρξουν αλλαγές στα δρομολόγια των λεωφορείων.\nΛόγω των εκδηλώσεων για την 44η επέτειο του Πολυτεχνείου, υπάρχουν σε ισχύ έκτακτες κυκλοφοριακές ρυθμίσεις από το ίδρυμα έως την πλατεία Κάνιγγος. Επιπλέον, επειδή θα διαξαχθεί και η καθιερωμένη πορεία, η ευρύτερη περιοχή του κέντρου, οι λεωφόροι Αλεξάνδρας, Πατησίων, Σταδίου, Βασ. Σοφίας, καθώς και σχεδόν όλοι οι δρόμοι γύρω από αυτές θα κλείσουν.\nΟι ρυθμίσεις θα πραγματοποιούνται σταδιακά, ανάλογα με τις κυκλοφοριακές συνθήκες. Αυτό όμως δεν αλλάζει το γεγονός πως επί της ουσίας ολόκληρο το κέντρο θα είναι κλειστό από τις 3 το μεσημέρι με την Τροχαία να συνιστά στους οδηγούς να αποφύγουν την κίνηση και να μην σταθμεύουν τα οχήματά τους στους 'ευαίσθητους" χώρους.\nΚλειστοί λόγω επετείου του Πολυτεχνείου θα παραμείνουν οι σταθμοί του μετρό "Σύνταγμα", "Ευαγγελισμός" και "Μέγαρο Μουσικής" από τις 15:00 το απόγευμα. Ο σταθμός του Μεγάρου θα κλείσει στις 15:00 και οι σταθμοί στο Σύνταγμα και στον Ευαγγελισμό θα κλείσουν από τις 17:00. Από τις ώρες που θα κλείσουν οι σταθμοί οι συρμοί θα περνούν χωρίς στάση.


OFFERS & Beauty Bundles : Ενυδατική Κρέμα με Χρώμα και 24Η Ενυδατική και Face Peeling\nΕνυδατική Κρέμα με Χρώμα και 24Η Ενυδατική και Face Peeling\n1. Αντηλιακή κρέμα προσώπου με χρώμα και βελούδινη υφή. Προσφέρει ομοιόμορφο τόνο χρώματος και ισορροπημένη κάλυψη. Προστατεύει την επιδερμίδα από τις ελεύθερες ρίζες, χάρη στις ευεργετικές ιδιότητες του βιολογικού ελαιολάδου και της βιταμίνης Ε.\n2. Πλούσιας υφής Κρέμα για 24ωρη ενυδάτωση. Οι ενυδατικές ιδιότητες του ελαιολάδου μαζί με τις αναπλαστικές της αλόης δημιουργούν έναν ιδανικό συνδυασμό για την καθημερινή περιποίηση. Δρα ενάντια στα πρώτα σημάδια γήρανσης χάρη στην παρουσία βιταμίνης Ε, προβιταμίνης Β5 και υαλουρονικού οξέος, που προσφέρουν αντιοξειδωτική προστασία, ρυθμίζοντας την υδατική ισορροπία των κυττάρων καθ’ όλη την διάρκεια της ημέρας\n3. Aπολεπιστική Κρέμα Προσώπου με βιολογικό Λάδι Ελιάς και κόκκους Ελιάς. Απολεπιστική κρέμα προσώπου με κόκκους από κουκούτσι ελιάς. Αφαιρεί τα νεκρά κύτταρα και τα μαύρα στίγματα, αναζωογονεί και λειαίνει την επιδερμίδα, αφήνοντας την απαλή.


Eνα «τίποτα» που οι Τούρκοι μετέτρεψαν τεχνηέντως σε μείζον πολιτικό γεγονός - Ena «tipota» pou oi tourkoi metetrepsan technientos se meizon politiko gegonos\n01:25 18/8/2018 - Πηγή: Protagon\nΈνα απλό περιστατικό -την κατά λάθος είσοδο στη συνοριακή τουρκική περιοχή δύο ελλήνων στρατιωτικών εν υπηρεσία,\nπου θα περνούσε κανονικά απαρατήρητο και θα διευθετείτο αμέσως επί τόπου- κατάφερε τεχνητά, τεχνηέντως και δολίως η ηγεσία τής Τουρκίας να το αναδείξει σε μείζον πολιτικό ζήτημα και να το αξιοποιήσει πολλαπλώς προς το συμφέρον της. Προκαλώντας αιτήματα και παρεμβάσεις άμεσα μεν σε επίπεδο διμερές με την Ελλάδα, έμεσα δε σε επίπεδο ευρωπαϊκό λόγω ΕΕ, σε επίπεδο ευρωπαϊκό και ΗΠΑ λόγω ΝΑΤΟ (και συναφείας με τον πάστορα για τις ΗΠΑ), σε επίπεδο συστάσεως ή/και παρακλήσεως από ηγέτες χωρών, σε επίπεδο παρεμβάσεως πολλών φορέων κ.λπ. Δηλαδή ένα «τίποτα» σε επίπεδο κανονικότητας αναδείχθηκε πολιτικά, επικοινωνιακά και ανερυθριάστως συμφεροντολογικά σε διαπραγματευτικό χαρτί ποικίλων απαιτήσεων τής Τουρκίας. Και συρθήκαμε όλοι -και πρώτα εμείς οι Έλληνες για τους δικούς μας έλληνες στρατιωτικούς και έλληνες πολίτες, τα δικά μας παιδιά- στο άρμα τού Ερντογάν που φαντασιώνεται πολιτικά και συγχέει ουτοπικά τη σημερινή Τουρκία με την αλήστου μνήμης Οθωμανική Αυτοκρατορία! Πιέζει, απειλεί, εκβιάζει, πάνω απ’ όλα προκαλεί τούς πάντες και τα πάντα.\nThe post Eνα «τίποτα» που οι Τούρκοι μετέτρεψαν τεχνηέντως σε μείζον πολιτικό γεγονός appeared first on Protagon.gr.\nγεγονος, μειζον, αήθης, ελλαδα, ηπα, νατο, χλιδή, protagon, εκλογες ηπα, ηγεσια, ηγετης, ηπα, θεμα, σημερινη, protagon, αβυσσος, αήθης, βρισκεται, εννοια, επρεπε, ερντογαν, ευθυνη, υπηρεσια, λαθος, ληξη, νατο, παντα, παιδια, προβληματα, ψυχη, τουρκια, χαωδης, χλιδή, εθνικο, φυλακες, γνωσεις, ηγετες, χωρα, protagon.gr\nαβελτηρία, γνωριμια με γυναικα, εππεραα, σιβυλλα\nΠλούσιοι Τούρκοι πηγαίνουν στην Αλεξανδρούπολη\nΤούρκοι έπιασαν πρώην υπολοχαγό τους στον Έβρο\nΤούρκοι έπιασαν πρώην υπολοχαγό τους που προσπαθούσε να περάσει τον Έβρο\nΤηλεοπτική μετάδοση στο φιλικό της Παναχαϊκής με τον Πανιώνιο\nΣτα χέρια της αστυνομίας της Χιλής έπεσαν δυο φαρσέρ\nΗΠΑ: Η τελετή για την ταφή της Αρίθα Φράνκλιν ορίσθηκε για τις 31 Αυγούστου στο Ντιτρόιτ


Ο παπλωματζής που χάθηκε | Η Εφημερίδα των Συντακτών\nΦωτογραφία του Δημήτρη Παπαδήμου (1918-1994) από το ΕΛΙΑ\nΑΠΟΨΕΙΣ ΕΝΤΥΠΗ ΕΚΔΟΣΗ 10.10.2019, 17:30\nΗ φωτογραφία είχε γίνει το κουίζ της βραδιάς στην παρέα της Νέας Φιλαδέλφειας. Το κινητό (φωτογραφική μηχανή πλέον αλλά και φωτογραφικό άλμπουμ) περνούσε από χέρι σε χέρι: «Τι δουλειά κάνει αυτός ο άνθρωπος, τι είναι αυτό που κουβαλάει στον ώμο του;». Η απορία σαν σκυτάλη δινόταν από τον έναν στον άλλο. «Να το πάρει το ποτάμι; Είναι παπλωματζής, ρε παιδιά».\nΝα, ένα μικρό κέντρισμα μιας θαμπής φωτογραφίας κι άρχισαν να τρέχουν παλαβές μνήμες κι αναμνήσεις. Ναι, ο παπλωματζής, που γύριζε στις γειτονιές άνοιξη, καλοκαίρι και φθινόπωρο και καλούσε τις νοικοκυρές να φρεσκάρουν τα παπλώματά τους. Παπλωματζήηης! Το βαμβάκι ή το μαλλί με το οποίο ήταν παραγεμισμένα τα παπλώματα με τον καιρό και με τη χρήση «καθόταν», έχανε την αφρατάδα του.\nΗ δουλειά του παπλωματζή ήταν να το ξάνει με το εργαλείο που κρατούσε (και δεν ξέρω πώς λεγόταν) και να συμπληρώνει αν χρειαζόταν και καινούργιο, και μετά… ήταν η δύσκολη δουλειά: το έβαζε μέσα σε θήκη –ένας τεράστιος σάκος από φόδρα καπιτονέ– που δεν αρκούσε να τη ράψει μόνο στο άνοιγμα, αλλά έπρεπε να την «τσιμπήσει» με τη σακοράφα σε πολλά πολλά σημεία, σε ομοιόμορφους ρόμβους, «μπακλαβαδωτά», για να συγκρατείται το βαμβάκι, να μη φεύγει πέρα δώθε και να στουμπώνει σε μια γωνιά.\nΦημισμένοι παπλωματζήδες ήταν οι Μικρασιάτες Μιστιώτες. Ο Εμμανουήλ Τσαλίκογλου (1895-1985) τους χαρακτηρίζει «περιπλανώμενους Ιουδαίους της Καππαδοκίας». «Και ποίος δεν γνώριζε, εις την Κιλικία, τους συμπαθέστατους “Μπαμπουκτζή Μιστιλή”, δηλαδή τους από το Μισθί βαμβακάδες όπως τους καλούσαν οι αγαθοί Τούρκοι χωρικοί. […] Νομίζω ότι ακούω τις φωνές τους: “-Παμπούκ Αττιράν”. Αυτό σημαίνει: “-Ο Βαμβακοτινάζων”».\nΠόσος κόπος, αλλά και τι σοβαρό έξοδο για την οικογένεια! Το πάπλωμα ήταν ακριβό. Γι’ αυτό στήθηκε ο καβγάς μέσα στο καταχείμωνο κάτω από το σπίτι του Νασραντίν Χότζα από δύο ληστές, ώστε να βγει αυτός με το πάπλωμα στην πλάτη και αυτοί να του το αρπάξουν. «Τι έγινε;», τον ρώτησε η κυρά του όταν μπήκε μέσα. «Ο καβγάς ήταν για το πάπλωμα» της είπε.\nΣτις μέρες μας περίσσεψαν τα «παπλώματα», αλλά και οι ληστές.\nΑΠΟΨΕΙΣ 25.01.2016, 06:21\nΠαγωτό με γεύση χρόνου\nΗ Image Gallery και οι εκδόσεις Tόπος σάς προσκαλούν στην έκθεση φωτογραφίας του Ηλία Μπουργιώτη «Το βλέμμα της αιωνιότητας». «Στην έκθεση παρουσιάζονται backstage φωτογραφίες των τελευταίων ταινιών του...\nΗ εξόντωση των μικρομεσαίων επιχειρήσεων αποτελεί συνειδητή πολιτική επιλογή εν μέσω πανδημίας.


Φυλλάδιο ΑΝΔΡΙΚΟΠΟΥΛΟΣ - 19.11.2020 - 25.11.2020 - σελίδα 1 | Το Φυλλάδιό Μου\nΑρχική > ... > > Φυλλάδια αρχείου > ΑΝΔΡΙΚΟΠΟΥΛΟΣ > Φυλλάδια αρχείου ΑΝΔΡΙΚΟΠΟΥΛΟΣ > Φυλλάδιο ΑΝΔΡΙΚΟΠΟΥΛΟΣ - 19.11.2020 - 25.11.2020 - σελίδα 1 - ΔΕΝ ΙΣΧΥΕΙ ΠΛΕΟΝ\nΦυλλάδιο ΑΝΔΡΙΚΟΠΟΥΛΟΣ - 19.11.2020 - 25.11.2020 - σελίδα 1 - ΔΕΝ ΙΣΧΥΕΙ ΠΛΕΟΝ *\nΔείτε σε αυτό το φυλλάδιο ΑΝΔΡΙΚΟΠΟΥΛΟΣ που ισχύει από 19.11.2020 έως 25.11.2020 για να βρείτε τις τελευταίες προσφορές. Στις 6 σελίδες του τρέχοντος εβδομαδιαίου φυλλαδίου, θα βρείτε τα καλύτερα προϊόντα της κατηγορίας Σούπερ μάρκετ κι Υπεραγορές. Αν θέλετε να εξοικονομήσετε χρήματα στις επόμενες αγορές σας στο ΑΝΔΡΙΚΟΠΟΥΛΟΣ, μην ξεχάσετε να δείτε ολόκληρο το φυλλάδιοαπό τη σελίδα 1 έως τη σελίδα 6. Αν θέλετε να ψωνίσετε έξυπνα και να εξοικονομήσετε χρήματα στις επόμενες αγορές σας στο ΑΝΔΡΙΚΟΠΟΥΛΟΣ, μην χάσετε το πιο πρόσφατο εβδομαδιαίο φυλλάδιο γεμάτο εκπληκτικές τιμές και φανταστικές εκπτώσεις. Μπείτε στο Το Φυλλάδιό Μου κάθε μέρα για να βεβαιωθείτε ότι δεν θα χάσετε τις σπουδαίες προσφορές που κάνουν οι αγαπημένοι σας λιανοπωλητές.\nΕΛΟΜΑΣ Ελληνικός Ομιλοs Αλυσίδων Σούπερ Μάρκει ΠΡΟΣΦΟΡΕΣ #elomas #prosfores ΑΠΟ ΠΕΜΠΤΗ 19/11 ΕΩΣ ΤΕΤΑΡΤΗ 25/11 KAGAP E NEOMEPEOO MECAAYTEPO ΝΕΟ ARIE COMPACT ARIE 8.99€ 58 ALN Arel σκόνη 58 μεζ & υγρό 54 μεζ 8.998ίεμ.


Γαληνός - Σκεύασμα - FENTANYL/JANSSEN INJ.SOL 0,5MG/10ML AMP BTx5 AMPx10 ML - Διάθεση\nΜε βάση τη νοσοκομειακή τιμή του σκευάσματος, κάθε g της δραστικής ουσίας κοστίζει 632,0000.\n• Γαληνός 1776 • Ε.Ο.Φ. 01267.01.01 • Η.ΔΙ.Κ.Α. 96 • Γ.Γ.Ε. 7638


Η επιτροπή φάντασμα της ΑΟΖ και το … της Χά ιδως « ΝΕΑ ΧΩΡΙΣ ΦΙΛΤΡΟ ΦΕΛΛΟΥ\n« Η Shell “τα μαζεύει” και φεύγει από την Ευρωζώνη\nΗ πτώχευση μπορεί να σώσει την Ελλάδα, όμως και να καταστρέψει την ευρωζώνη »\nΗ επιτροπή φάντασμα της ΑΟΖ και το … της Χά ιδως\nΕπισυνάπτω εδώ τη συνέντευξη της επιτροπής για την ΑΟΖ στην κ.Ολγα Τάντου, παλαιά συνεργάτιδα του κ.Χαρδαβέλλα. Η ιδέα είναι “να πάμε γρήγορα” λέει ο κ.Λαδερός … “Πρός τα πού λέω” εγώ “πρός τον ψυχίατρο;” Διότι κάποιος θέλει ψυχίατρο. Δεν το συζητώ.\nΑν έχετε χρόνο, με διπλό-κλικ του mouse μπορείτε να μεγενθύνετε την εικόνα και να\nThis entry was posted on 6 Αυγούστου, 2012 στις 9:25 μμ\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, ή trackback from your own site.


Ανεβάζει τη "θερμοκρασία" η Άννα Κουρνίκοβα με το σέξι μπικίνι της - ΦΩΤΟ\n8:05 μμ, Πέμπτη 28 Μάρ 2019 8:05 μμ, Πέμπτη 28 Μάρ 2019\nΟ ίδιος ο popstar Ενρίκε Ιγκλέσιας έχει διαψεύσει τις φήμες που θέλουν το ζευγάρι να έχει παντρευτεί κρυφά, ενώ σε πρόσφατες δηλώσεις του είπε ότι μετά την απόκτηση των παιδιών τους, το σεξ είναι καλύτερο από ποτέ. "Όπως κάθε ζευγάρι έχεις τα πάνω και τα κάτω σου, δεν είναι πάντα όλα τέλεια, αλλά είναι τέλεια με κάποιον τρόπο".\nΌσο για την Κουρνίκοβα και τον ρόλο της ως μαμάς, είπε: "Είναι απίστευτο να τη βλέπεις να είναι τόσο σπουδαία μητέρα. Είναι υπέροχο να βλέπεις μια μητέρα να κάνει όσα κάνει, όταν το μητρικό της ένστικτο παίζει πρωτεύοντα ρόλο".\nΔιάσημη ηθοποιός πέθανε από μύκητα "φονιά" - ΦΩΤΟ\nΣε κώμα έπεσε ο Τάκης Μόσχος - Έκκληση για αίμα\nΗ Μπέλα Χαντίντ άλλαξε τα μαλλιά της - Δείτε το νέο της...\nΕντυπωσιάζει η σύντροφος του Ρονάλντο - Ποζάρει με σέξι...\nΜπλεξίματα με τον ... νόμο για την Ιωάννα Τούνη - ΦΩΤΟ ...\nΗ ΦΩΤΟ της Στικούδη που «έριξε» το Instagram\nΟ Τζέιμι Φοξ δηλώνει single αλλά εμφανίζεται διαρκώς με...


Ο τελικός των KF στο WSK Super Master Series 2014 - Round III - La Conca | Kartnews.gr Racing Karting Hellas\nΟ τελικός των KF στο WSK Super Master Series 2014 - Round III - La Conca\nvideo, WSK, WSK Super Master Series\nΣτην κατηγορία των αυτόματων καρτ KF, ο Βρετανός Calum Illott με Zanardi/Parilla, πήρε μια σπουδαία νίκη και στέφθηκε πρωταθλητής.\nΟ Illott έδειξε της προθέσεις του από την Παρασκευή κατακτώντας την Pole position, όμως στα προκριματικά αντιμετώπισε αρκετές δυσκολίες (9ος συνολικά).\nΣτον ημιτελικό, βρήκε ξανά τον ρυθμό του κέρδισε και ξεκίνησε τον τελικό από την πρώτη σειρά, γεγονός που του επέτρεψε να φτάσει άνετα στην νίκη.\nΣε μια κατηγορία όπου στο κόλπο του τίτλου πριν τον αγώνα, ήταν 6-7 πιλότοι, την 2η θέση κατέκτησε ο Ιταλός Felice Tiene (CRG/TM) και την τρίτη ο Φινλανδός-έκπληξη, που ακούει στο όνομα Niko Kari (TonyKart/Vortex).\nΤα υπόλοιπα φαβορί για τον τίτλο, πάντως, αντιμετώπισαν αρκετές δυσκολίες, πράγμα που εκμεταλεύτηκε στο έπακρο ο Illott.\nWSK Super Master Series 5943829070982907073\nΟι σημαίες των αγώνων και η σημασία τους


Ολυμπία Τελιγιορίδου: Δεν θα γίνουν Διόδια στην Καστοριά – Φούιτ.gr\nΟλυμπία Τελιγιορίδου: Δεν θα γίνουν Διόδια στην Καστοριά\nστα Καστοριά 2 Ιουνίου 2017 11:09\n«Μετά από αλλεπάλληλες συζητήσεις όλο το προηγούμενο διάστημα με τους εμπλεκόμενους φορείς, τεχνικούς συμβούλους του ΤΑΙΠΕΔ, Υπουργείο Υποδομών και ΕΓΝΑΤΙΑ ΟΔΟΣ ΑΕ, καταφέραμε να αποτραπεί η δημιουργία διοδίων στον Αλιάκμονα. Η κατάργηση όλων των διοδίων στην Εγνατία οδό ήταν αδύνατο να γίνει μετά την προηγούμενη απόφαση των κυρίων Χαρδούβελη και Χρυσοχοΐδη το 2014, οι οποίοι ταυτόχρονα υπέγραψαν και έβαλαν την δημιουργία διοδίων στην Εγνατία οδό στα προαπαιτούμενα του μνημονίου” επισήμανε η κ. Τελιγιορίδου.\nΔιόδια ΚΑΣΤΟΡΙΑ Ολυμπία Τελιγιορίδου\t2017-06-02\nΛέξεις-κλειδιάΔιόδια ΚΑΣΤΟΡΙΑ Ολυμπία Τελιγιορίδου


Ψητές πιπεριές Φλωρίνης - Λαχανικά - Υγιεινή Μαγειρική - Διατροφή\n1 kg πιπεριές Φλωρίνης\n1 μεγάλη ντομάτα (κομμένη σε μικρό καρεδάκι)\n100 γρ. φέτα (κομμένη σε μικρό καρεδάκι)\nΠλένω καλά τις πιπεριές και τις ψήνω σε προθερμασμένο φούρνο στους 220 βαθμούς κελσίου για 10-15 λεπτά. Μόλις σχεδόν μαυρίσουν τις βγάζω από τον φούρνο και τις κλείνω μέσα σε μία σακούλα, τις αφήνω για 5-10 λεπτά.\nΑνοίγω την σακούλα και με μια κίνηση τις ξεφλουδίζω. Αφαιρώ το κοτσάνι και τα σπόρια από μέσα.\nΣε ένα κατσαρολάκι με λίγο ελαιόλαδο μαγειρεύω το κρεμμύδι και το σκόρδο. Σβήνω με λίγο ξύδι. Προσθέτω στη συνέχεια τη ντομάτα και μαγειρεύω λίγο ακόμη.\nΑλατοπιπερώνω ελαφρά γιατί στο τέλος ακολουθεί και η φέτα.\nΤέλος ρίχνω τον μαιντανό, την πάπρικα και αποσύρω από την φωτιά. Σερβίρω τα λαχανικά μου πάνω από τις πιπεριές.\nΘερμίδες ανα μερίδα: περίπου 150 Kcal\nΟι πιπεριές Φλωρίνης αποτελούν μια εύγευστη και ολιγοθερμιδική επιλογή, πλούσια σε βιταμίνες C, Α, Κ και Ε.\nΗ βιταμίνη C αποτελεί ίσως το στοιχείο των πιο έντονων επιστημονικών αντιπαραθέσεων, αφού κάποιοι υποστηρίζουν πως ενδυναμώνει ουσιαστικά την άμυνά μας και σε μέγα-δόσεις μειώνει τη διάρκεια μιας γρίπης, ενώ άλλοι ερευνητές διατείνονται πως δεν υπάρχει σημαντική ευεργετική τροποποίηση των αμυντικών μας παραμέτρων, με τη συμπληρωματική χορήγηση βιταμίνης C.\nΠάντως, πρόσφατη ανασκόπηση 30 κλινικών μελετών, έδειξε πως η συμπληρωματική χορήγηση βιταμίνης C μπορεί να διαδραματίσει θετικό ρόλο στη μείωση της διάρκειας των συμπτωμάτων του κοινού κρυολογήματος, αλλά όχι και στα ανάλογα της γρίπης!


Γερμανία-Ρωσία: μεταξύ γεωπολιτικής και γεωοικονομίας - Apopseis\napopseisfeatured, Ρωσία, Βερολίνο, Γερμανία, διπλωματία, Μόσχα, γεωπολιτική, γεωοικονομία\nRussian President Vladimir Putin (L) and German Chancellor Angela Merkel (R) walk after their talks at the Bocharov Ruchei residence in the Black sea resort of Sochi, Russia, 18 May 2018. Angela Merkel pays a working visit to Russia to discuss the development of Russian-German relations as well as international issues such as Iranian nuclear program, situation in Syria and conflict settlement in Ukraine. EPA/MICHAEL KLIMENTYEV / SPUTNIK / KREMLIN POOL / POOL MANDATORY CREDIT\nΓια την Γερμανία, εξ’ άλλου, οι γεωπολιτικές και γεωστρατηγικές αναγκαιότητες, αλλά και η μελέτη της Ιστορίας, μαρτυρούν ότι τα ζωτικά εθνικά συμφέροντα της υπαγορεύουν να διατηρεί σχέση καλής συνεργασίας με την Ρωσία. Με αυτήν την πυξίδα πορευθέντες, ο Φρειδερίκος ο Μέγας της Πρωσίας, ο πρώτος Καγκελάριος της ενοποιημένης Γερμανίας Όθων φον Βίσμαρκ, οι Καγκελάριοι Βίλλυ Μπραντ και Χέλμουτ Σμίτ, αλλά και ο πρώτος Καγκελάριος της επανενωθείσης Γερμανίας Χέλμουτ Κόλ επέτυχαν σημαντικά αποτελέσματα.\nΟσάκις εγκαταλείφθηκε η πορεία αυτή, η Δύναμη στο μέσον της Ευρώπης γνώρισε μεν πρόσκαιρους ρωμαϊκούς θριάμβους, αλλά υπέστη τελικώς μεγάλα δεινά. Μετά το τέλος του Β’ Παγκοσμίου Πολέμου, επήλθε βαθύ ρήγμα ανάμεσα στην Ομοσπονδιακή Γερμανία και στις χώρες της Ανατολικής Ευρώπης. Στη διάρκεια του Ψυχρού Πολέμου διακρίνουμε τις ακόλουθες περιόδους της γερμανικής εξωτερικής πολιτικής:\nΗ πρώτη αφορά στην περίοδο 1945-1955. Η εξωτερική πολιτική του νέου κράτους ήταν έτσι απολύτως ετεροκαθοριζόμενη μέχρι το 1955, χρονιά που απέκτησε με τις δυτικές συμφωνίες την ανεξαρτησία της (Westvertrage).\nΗ δεύτερη ταυτίστηκε με την εξωτερική πολιτική του καγκελάριου Αντενάουερ (1949-1963), και καλύπτει την περίοδο 1955-1969. Θα μπορούσαμε να την ονομάσουμε προσκόλληση στη Δύση. Η στρατηγική του Αντενάουερ (Westintegration) για ένταξη της χώρας στους διάφορους δυτικούς οργανισμούς και στις διαδικασίες ευρωπαϊκής ολοκλήρωσης, η οποία ακολουθήθηκε μετά τον Β’ Παγκόσμιο Πόλεμο, είχε εθνοκεντρικό χαρακτήρα.\nΗ τρίτη ταυτίζεται με την περίοδο της Ostpolitik των καγκελαρίων Μπραντ και Σμιτ (1969-1980 περίπου). Η εξωτερική πολιτική του Μπραντ από το 1969 και μετά βρισκόταν σε πλήρη αντίθεση με τις αντιλήψεις της Westintegration, καθώς εδραζόταν στην πεποίθηση ότι μια νέα πραγματικότητα είχε διαμορφωθεί τόσο στη Γερμανία όσο και στην Ευρώπη και δεν ήταν δυνατό να αγνοηθεί. Αναφορικά με την Ανατολική Γερμανία, η πραγματικότητα αυτή αφορούσε στην ύπαρξη δύο κρατών στα εδάφη της Γερμανίας. Το βραχυπρόθεσμο όφελος της πολιτικής αυτής ήταν η οικονομική διείσδυση της Γερμανίας στον χώρο αυτό (το διαχρονικό ενδιαφέρον των Γερμανών συγκέντρωναν τα μεγάλα κοιτάσματα πρώτων υλών της Ρωσίας).\nΗ τέταρτη εντοπίζεται χρονικά στη δεκαετία του 1980, μέχρι και την πτώση των καθεστώτων του Ανατολικού Συνασπισμού και την ενοποίηση της Γερμανίας. Πρόκειται για μια περίοδο δημιουργίας στενών πολιτικών και οικονομικών επαφών με τις χώρες αυτές και συνεργασίας στο πλαίσιο διεθνών οργανισμών για την εμπέδωση της πολιτικής της ύφεσης. Το γεγονός ότι σήμερα η Γερμανία αποτελεί τον σημαντικότερο εμπορικό εταίρο των χωρών της Ανατολικής Ευρώπης αποδίδεται στη διείσδυση του γερμανικού κεφαλαίου εκεί κατά την περίοδο του Ψυχρού Πολέμου. Περίπου το 1/3 των εισαγωγών που πραγματοποιούσαν τα κράτη αυτά, πριν την αλλαγή, προερχόταν από την Γερμανία.\nΗ πέμπτη περίοδος αρχίζει με την ουκρανική κρίση και συνεχίζεται μέχρι σήμερα.\nΟι αλλαγές της ουκρανικής κρίσης\nΗ ουκρανική κρίση προκάλεσε τρεις βασικές αλλαγές στις σχέσεις μεταξύ Γερμανίας-Ρωσίας:\nΠρώτον, η γερμανική πολιτική προς την Ρωσία, η οποία κυριαρχείτο από οικονομικά συμφέροντα, την περίοδο αυτή φαίνεται ότι ξαφνικά μεταβλήθηκε και το πάνω χέρι αναλαμβάνουν τα πολιτικά συμφέροντα. Η καγκελάριος Μέρκελ κατέστησε σαφές στις γερμανικές επιχειρήσεις (και στα άλλα κράτη-μέλη της ΕΕ) ότι πρέπει να αποδεχτούν τις κυρώσεις έναντι της Ρωσίας διότι η προσάρτηση της Κριμαίας και ο ασύμμετρος πόλεμος στην Ανατολική Ουκρανία υποσκάπτουν την ευρωπαϊκή ειρήνη. Ομάδες συμφερόντων, όπως η Ομοσπονδία των Γερμανικών Επιχειρήσεων [Federation of German Industries (BDI)] καθώς και η Επιτροπή Οικονομικών Υποθέσεων με την Ανατολική Ευρώπη [Committee on Eastern European Economic Relations (Ostausschuss)] δέχτηκαν (κατ’ αρχάς) αυτή τη στροφή.\nΔεύτερον, ενώ μέχρι τώρα οι γερμανορωσικές σχέσεις βασίζονταν σε μια σχέση win-win, με συνεχή ανάπτυξη της εμπιστοσύνης και του αμοιβαίου συμφέροντος, μετά την ουκρανική κρίση οι γερμανικές ηγεσίες θα πρέπει να συνηθίσουν σε καταστάσεις όχι παρόμοιες, αλλά κυριαρχούμενες από πολιτικούς σκοπούς. Σκοπούς κυριαρχίας δηλαδή. Μάλιστα με ένα παίκτη, ο οποίος είναι συνηθισμένος σε παρόμοια παίγνια, αλλά και αποφασισμένος να τα οδηγήσει στα όρια τους. Το συγκεκριμένο παίγνιο σαφώς θέτει εν κινδύνω τα συμφέροντα των γερμανικών βιομηχανικών και ενεργειακών εταιρειών, καθώς και όλων εκείνων των εταιρειών που έχουν επενδύσει στη Ρωσία.\nΑναφέρουμε παραδειγματικά: Το 2014 οι γερμανικές εξαγωγές στη Ρωσία, ήταν αξίας 29,3 δισ ευρώ και οι εισαγωγές από τη Ρωσία 38,5 δισ. ευρώ. Πρόκειται για σημαντικό εταίρο και ποσοτικά αλλά κυρίως ποιοτικά, δεδομένου ότι μεγάλο μέρος των γερμανικών εισαγωγών από τη Ρωσία αφορά σε ενέργεια. Παράλληλα μεγάλο ύψος γερμανικών κεφαλαίων επενδύθηκαν στη Ρωσία και αντιστρόφως ρωσικά κεφάλαια στην Γερμανία, προωθώντας την αλληλεξάρτηση των δύο χωρών. Το 2016 αντίστοιχα οι γερμανικές εξαγωγές μειώθηκαν σε 21, 5 δισ. ευρώ και οι εισαγωγές σε 26,5 δισ. ευρώ.\nΟι άτεγκτες γεωπολιτικές αναγκαιότητες\nΤρίτον, η γερμανική πολιτική προς την Ρωσία προωθούσε πολιτικές αλλαγές μέσω εμβάθυνσης των οικονομικών σχέσεων. Η εν λόγω πολιτική, όμως, φαίνεται ότι αποτυγχάνει. Άλλωστε αυτές οι εξελίξεις αποτελούν κάτι το αναμενόμενο για όσους έχουν στέρεη γνώση της ιστορίας και δεν παρασύρονται από ανιστόρητα φληναφήματα. Ο σκληρός πυρήνας της πολιτικής εμφανίζεται με μεγαλοπρέπεια και παρασύρει τις όποιες οικονομικές δεσμεύσεις.\nΦαίνεται ότι επανέρχεται σήμερα στο προσκήνιο, με κάποιο τρόπο, το διαχρονικό γερμανικό ζήτημα που συνδέεται με τα παραδοσιακά γεωπολιτικά θέματα της Machtpolitik και του ζωτικού χώρου (σαφώς καλυπτόμενα από την οικονομική εξάπλωση). Τα θέματα αυτά υποτίθεται ότι έχουν βρει, μέχρι σήμερα, μια λύση με την ένταξη της Γερμανίας στο ΝΑΤΟ και στο πολιτικοοικονομικό πλαίσιο της Ενωμένης Ευρώπης.\nΥπάρχει, επομένως, ένα σημείο καμπής που φαίνεται ότι καθορίζει μέχρι ενός βαθμού τις σημερινές σχέσεις Γερμανίας-Ρωσίας. Η συμπεριφορά της Γερμανίας μπορεί να εξηγηθεί ίσως με τη θέση ότι τα κράτη στον προσδιορισμό των εθνικών συμφερόντων, μπορούν να αγνοήσουν ή να υποτιμήσουν τις άτεγκτες γεωπολιτικές αναγκαιότητες επί χρόνια, επί δεκαετίες, πλην όχι εσαεί. Ανεξαρτήτως των αμερικανικών πιέσεων που ήταν έντονες και εμφανείς, φαίνεται ότι η Γερμανία αξιολόγησε ως πρώτα τα γεωπολιτικά συμφραζόμενα στην παρούσα φάση.\nΤο γεγονός ότι η Γερμανία υποστήριξε ενεργά τις αντιπολιτευόμενες ομάδες στην Ουκρανία και μάλιστα χωρίς να υφίστανται επιτακτικές στρατηγικές αναγκαιότητες για κάτι τέτοιο, είναι σημάδι πως κάτι έχει αλλάξει στις αντιλήψεις του Βερολίνου απέναντι στη Ρωσία. Έμοιαζε σαν η γερμανική κυβέρνηση να έχει αποφασίσει πως η Ρωσία αντιμετωπίζει σημαντικές εσωτερικές προκλήσεις. Ότι η θέση της στην Ευρώπη είναι ασθενέστερη από ό,τι φαίνεται. Ότι ο κίνδυνος περικοπών στην παροχή ενέργειας είναι πολύ μικρός. Και ότι δεν υπάρχουν μακροπρόθεσμα οικονομικά οφέλη στις οικονομικές σχέσεις με τη Ρωσία πέρα από το εμπόριο ενέργειας.\nΗ στρατηγική μεταστροφή\nΌπως ήδη έχουμε αναφέρει από το τέλος του Β ‘Παγκοσμίου Πολέμου κι έπειτα, η Γερμανία επεδίωξε μια σχετικά ήρεμη εξωτερική πολιτική. Από την εκδήλωση της κρίσης στην Ουκρανία και ίσως και νωρίτερα, το Βερολίνο φαίνεται να αναγνωρίζει την ανάγκη για μια αρκετά δραματική αλλαγή. Οι Γερμανοί ηγέτες, κατά την περίοδο της έκρηξης της ουκρανικής κρίσης, συμπεριλαμβανομένων της καγκελαρίου, του Προέδρου, του υπουργού Εξωτερικών και του υπουργού Αμύνης, απεύθυναν έκκληση για ένα νέο πλαίσιο, αντίθετο προς την αυτοσυγκράτηση που είχε επιδείξει η Γερμανία ως τώρα. Θέλησαν να αναλάβει η Γερμανία μεγαλύτερο διεθνή ρόλο και να ενεργοποιηθεί περισσότερο εκτός των συνόρων της, πολιτικά και στρατιωτικά.\nΓια το Βερολίνο, η ανακοίνωση αυτής της υψηλού επιπέδου στρατηγικής μεταστροφής πραγματοποιείται εν μέσω μια δίνης γεωπολιτικών δεδομένων. Όντας εκ των πραγμάτων ηγέτης της ΕΕ, η Γερμανία έχει να αντιμετωπίσει και να διορθώσει την αργή αποτυχία του ευρωπαϊκού σχεδίου. Θα πρέπει να προσαρμοστεί στην πολιτική της παγκόσμιας απεμπλοκής των ΗΠΑ και των σχεδίων(;) του προέδρου Τραμπ και ταυτόχρονα θα πρέπει να διαχειριστεί μία σύνθετη, απαραίτητη και επικίνδυνη σχέση με τη Ρωσία. Μία εξωτερική πολιτική που χαρακτηρίζεται από πραότητα, δεν είναι κατάλληλη για να αντιμετωπισθεί η σημερινή κατάσταση της Γερμανίας.\nΜια τέτοια αναδιάρθρωση, δείχνει ότι η Γερμανία έχει τα δικά της εθνικά συμφέροντα, που μπορεί να διαφέρουν από τα συμφέροντα των εταίρων της. Για τις περισσότερες χώρες αυτό φαίνεται αυτονόητο. Αλλά για τη Γερμανία είναι μια ριζοσπαστική θέση, εξ αιτίας της εμπειρίας της στον Β’ Παγκόσμιο Πόλεμο. Μέχρι τώρα, απέφυγε να προβάλει μια ισχυρή εξωτερική πολιτική και την προώθηση των εθνικών συμφερόντων της, ώστε να μην αναβιώσουν οι φόβοι περί γερμανικής επιθετικότητας και γερμανικού εθνικισμού. Πιθανόν οι Γερμανοί να έχουν αποφασίσει ότι αυτή η θέση είναι πλέον ξεπερασμένη και ότι η προώθηση των εθνικών συμφερόντων τους δεν ενέχει τους κινδύνους που ενείχε κάποτε.


Στη Μόσχα η Μέρκελ για τετ-α-τετ με Πούτιν | Thessalikos\nΗ Γερμανίδα καγκελάριος Άγγελα Μέρκελ αναμένεται σήμερα Σάββατο (11.01.2020) στη Μόσχα για να συζητήσει με το Ρώσο πρόεδρο, Βλαντίμιρ Πούτιν για την ένταση μεταξύ Ιράν και ΗΠΑ, αλλά και τον πόλεμο στη Λιβύη.\nΗ Μέρκελ αναμένεται το απόγευμα στη ρωσική πρωτεύουσα, στην πρώτη της επίσκεψη στη χώρα μετά τη συνάντησή της το Μάιο του 2018 με τον Πούτιν στο Σότσι.\nΠροηγούμενο άρθροΠού τα βρήκαν και πού διαφώνησαν Μητσοτάκης-πολιτικοί αρχηγοί\nΕπόμενο άρθροΈρχονται αλλαγές στο πλαίσιο για τη συνεπιμέλεια τέκνων


Αρχαίες φράσεις που χρησιμοποιούμε και σήμερα – olympia.gr\nΕΠΙΚΑΙΡΟΤΗΤΑ\t January 29, 2019 January 29, 2019\nΑρχαίες φράσεις που χρησιμοποιούμε και σήμερα\nΜε τον όρο αρχαία ελληνική γλώσσα αναφερόμαστε τη μορφή της ελληνικής γλώσσας, που ομιλούνταν κατά τους αρχαϊκούς χρόνους και την κλασική αρχαιότητα η ακόμη και στην ελληνιστική περίοδο.\nΗ νέα ελληνική γλώσσα αποτελεί σαφώς συνέχεια της αρχαίας και εξέλιξή της. Ωστόσο υπάρχουν πολλές αρχαίες φράσεις που χρησιμοποιούμε αυτούσιες ακόμη και σήμερα.\nΑς δούμε μερικές χαρακτηριστικές από αυτές:\nΈνα υγιές πνεύμα προϋποθέτει υγιές σώμα. Η φράση απηχεί το κλασικό αθλητικό ιδεώδες, σύμφωνα με το οποίο η εκγύμναση του σώματος ήταν απαραίτητη προϋπόθεση για σωματική και πνευματική υγεία. Οι αρχαίοι Έλληνες πίστευαν ότι μόνο ένα υγιές σώμα μπορούσε να φιλοξενήσει ένα υγιές πνεύμα.\nΝα αγωνίζεσαι με έντιμο τρόπο. Η φράση καταδεικνύει τη σημασία της ευγενούς άμιλλας καθώς και την επιδίωξη της υπεροχής με θεμιτούς τρόπους.\nΤο μελωδικό τραγούδι του κύκνου λίγο πριν πεθάνει. Μεταφορικά το τελευταίο έργο ενός δημιουργού πριν το θάνατό του.\nΣημαίνει με γροθιές και κλωτσιές. Τη φράση χρησιμοποιούμε για να εκφράσουμε την αποπομπή κάποιου με βίαιο τρόπο ή απότομα.\nΤο μάθαμε όλοι σαν παράδειγμα της αττικής σύνταξης στα αρχαία. Οι αρχαίοι εννοούσαν ότι το παιχνίδι είναι σύμφυτο\nμε την παιδική ηλικία. Χρησιμοποιείται και για να δείξουμε ότι κάποιος ενήλικας συμπεριφέρεται σαν παιδί.\nΑποδίδεται στον Χείλωνα τον Λακεδαιμόνιο, έναν από τους επτά σοφούς. Σημαίνει γνώρισε τον εαυτό σου, έχε αυτογνωσία.\nΗ φράση αποδίδεται στον αρχαίο Έλληνα ποιητή, Μένανδρο και σημαίνει ότι δεν είναι έξυπνος αυτός που επαναλαμβάνει τα ίδια λάθη.\nΑυτό θεωρούσε ο Μέγας Αλέξανδρος ότι χρωστούσε στο δάσκαλό του Αριστοτέλη. Αρχικά σήμαινε τον τρόπο ζωής που χαρακτηρίζεται από ηθικές και πνευματικές αρετές. Σήμερα έχει περισσότερο την έννοια της άνετης και ποιοτικής ζωής.\nΈτσι απάντησε ο Λεωνίδας στις Θερμοπύλες όταν ο Ξέρξης ζήτησε την παράδοση των όπλων των αμυνομένων Ελλήνων. Έλα να τα πάρεις (τα όπλα). Η φράση χρησιμοποιείται και σήμερα με την ίδια έννοια, δηλαδή αν τολμάς έλα να με αντιμετωπίσεις, δεν παραδίδομαι.\nΟ όχλος φώναζε «ἆρον ἆρον, σταύρωσον αὐτόν» στον Πόντιο Πιλάτο για να καταδικάσει το Χριστό σε θάνατο στο Σταυρό. Σημαίνει βιαστικά, με σπουδή και χωρίς προσοχή.\nΗ φράση προέρχεται από ένα τέχνασμα που χρησιμοποιούσαν στο αρχαίο θέατρο, όταν ένας θεός παρουσιαζόταν με ειδικό μηχάνημα (γερανό θα λέγαμε σήμερα) από ψηλά και με την παρέμβασή του έδινε λύση στην αδιέξοδη πλοκή του δράματος. Μεταφορικά χρησιμοποιείται όταν κάποιος εμφανίζεται απροσδόκητα και δίνει λύση σε ένα πρόβλημα.\nΠρόκειταο για έναν διφορούμενο χρησμό όταν κάποιος στρατιώτης ρώτησε τη Σίβυλλα αν θα σκοτωθεί στον πόλεμο. Η απάντηση ήταν «Ήξεις, αφήξεις ουκ, εν πολέμω θνήξεις», προφορικά φυσικά. Η διαφορά είναι στο κόμμα μετά το ουκ που αλλάζει το νήμα της φράσης, δηλαδή «Θα πας, θα γυρίσεις (δεν) θα πεθάνεις στον πόλεμο». Το λέμε όταν κάποιος έχει διφορούμενες θέσεις, αντιφάσκει.\nΤο είπε ο Λαοκόων στους Τρώες προειδοποιώντας τους να μην δεχτούν τα δώρα (Δούρειος Ίππος) των Ελλήνων. Σημαίνει να είσαι επιφυλακτικός με τους εχθρούς ακόμα κι όταν φέρνουν δώρα.\nΗ φράση αναφέρεται από τον Όμηρο στην Ιλιάδα και σημαίνει τα λόγια που τα παίρνει ο άνεμος, που πετούν. Σημαίνει ακριβώς το ίδιο και σήμερα, λόγια του αέρα, που δεν έχουν ιδιαίτερη σημασία.\n*Κάποιες από τις φράσεις είναι μάλλον μεταγενέστερες των αρχαίων Ελλήνων ωστόσο τις αναφέρουμε καθώς διατηρούν όλα τα χαρακτηριστικά της αρχαίας ελληνικής. Φυσικά υπάρχουν πολλές ακόμη για τις οποίες επιφυλασσόμαστε να ασχοληθούμε σε άλλο άρθρο.\nΜαδούρο: Είμαι ερωτευμένος με την Τουρκία\nΔημοσκοπήσεις: Όλη η αλήθεια.\nOne thought on “Αρχαίες φράσεις που χρησιμοποιούμε και σήμερα”\nΧρυσόστομος Τσιρίδης says:\nΌλα τα Ελληνικά “στοιχεία” της (εκάστοτε) ΟΜΙΛΟΥΜΕΝΗΣ Ελληνικής Γλώσσας είναι Αυτούσια (!) ΕΝΙΑΙΑ ΕΛΛΗΝΙΚΑ.\nΜην αυτοπαγιδευόμαστε και εξακολουθούμε να αναφερόμαστε στα…. “αρχαία Ελληνικά” σαν κάτι “άλλο” που…. επιβίωσε (!!!)\nστην…. Νέα Ελληνική γλώσσα. (έμ-βασαν λέει ο Όμηρος- ανέ- βασαν λέμε σήμερα / καταιβατό λέει ο Όμηρος- κατεβατό λέμε\n—έπεα πτερόεντα: Σημαίνει όντως (και) αυτό που γράφεις, αλλά\nσημαίνει ΠΡΩΤΙΣΤΩΣ την πίστη του Ομήρου στην μετα-σχηματιστική ΔΥΝΑΜΗ του (ελεύθερου) ΠΡΟΦΟΡΙΚΟΥ Λόγου,\nως αιτία ε ξ έ λ ι ξ η ς της γλώσσας (κάθε γλώσσας).\nAmy Winehouse: Οκτώ χρόνια από το τραγικό τέλος της τραγουδίστριας July 24, 2019 kalinda\nΈφη Αχτσιόγλου: Η σαφής υποβάθμιση του ΣΕΠΕ στέλνει αρνητικά μηνύματα στην αγορά εργασίας. @E_Achtsioglou July 24, 2019 kalinda\nΚαλύψτε τις γρατζουνιές στα ξύλινα έπιπλα με ξηρούς καρπούς. July 24, 2019 kalinda\nΤο πάθος του Μπορις Τζονσον για την Ελλάδα. Και η άγνωστη φωτογραφία του με την Μελινα Μερκουρη. July 24, 2019 kalinda\nΝεκρός σε τροχαίο ο γιος του Ζαχαριά όπως είχε συμβεί και στον γιο του Jumbo. July 24, 2019 kalinda\nΟι καλύτερες ατάκες αυτής της εβδομάδας. July 23, 2019 kalinda\nΤο βίντεο με τον ήρωα ταβερνιάρη που έσωσε πελάτη από πνιγμό με λαβή Χάιμλιχ κάνει τον γύρο του κόσμου. July 23, 2019 kalinda\nΑλίκη Βουγιουκλάκη: Το εξοχικό στον Θεολόγο και τα μυστικά του… July 23, 2019 kalinda\nΟ γιος του Κώστα Βουτσά και της Αλίκης Κατσαβού έγινε 3 ετών July 23, 2019 kalinda\nΟ Μπόρις Τζόνσον νέος πρωθυπουργός της Βρετανίας July 23, 2019 kalinda\nΤα σημερινά (24/7) π… on Τα σημερινά (24/7) πρωτοσ…\nΜια ζωή στο πλευρό τ… on Μια ζωή στο πλευρό των τούρκων…\nAmy Winehouse: Οκτώ… on Amy Winehouse: Οκτώ χρόνια από…\nΈφη Αχτσιόγλου: Η σα… on Έφη Αχτσιόγλου: Η σαφής υποβάθ…\nΤρομοκρατικό χτύπημα… on Τρομοκρατικό χτύπημα στην καρδ…


Εντείνονται τα αδιέξοδα μετά την αναβολή των προεδρικών εκλογών στη Λιβύη | Μ-Λ ΚΚΕ\nΑρχική Διεθνή Εντείνονται τα αδιέξοδα μετά την αναβολή των προεδρικών εκλογών στη Λιβύη\nΕντείνονται τα αδιέξοδα μετά την αναβολή των προεδρικών εκλογών στη Λιβύη\nΑναβλήθηκαν οι προγραμματισμένες για τις 24 Δεκέμβρη προεδρικές εκλογές στην Λιβύη, με απόφαση της αρμόδιας επιτροπής της βουλής. Καθώς δεν δόθηκε νέα ημερομηνία για τη διεξαγωγή τους, η χώρα οδηγείται σε ένα ήδη παρατεταμένο αδιέξοδο, ενώ και η τύχη της μεταβατικής κυβέρνησης, η θητεία της οποίας λήγει στις 24 Δεκέμβρη, είναι άγνωστη. Πρόκειται για μία αναμενόμενη εξέλιξη αφού η ένταση και οι πολιτικές αντιπαραθέσεις και συγκρούσεις κλιμακώθηκαν τις τελευταίες ημέρες.\nΜετά την αμερικανονατοϊκή επέμβαση και την ανατροπή της κυβέρνησης του Καντάφι το 2011 η Λιβύη βυθίστηκε στο χάος και τον εμφύλιο, ενώ τα τελευταία χρόνια υπάρχουν στη χώρα δύο αντίπαλες κυβερνήσεις, μία στα ανατολικά υπό τον Χαλίφα Χαφτάρ και ένα κοινοβούλιο στη δυτική Λιβύη, με έδρα την Τρίπολη. Εκτός από τους αμερικανονατοϊκούς εγκαταστάθηκαν στρατεύματα και μισθοφόροι από Τουρκία και Ρωσία, επιζητώντας ρόλο και επιρροή στην κατακερματισμένη χώρα, καθιστώντας την έρμαιο ενός αδυσώπητου ιμπεριαλιστικού και περιφερειακού ανταγωνισμού. Οι αλλεπάλληλες διεθνείς Διασκέψεις, είτε στο Βερολίνο είτε στο Παρίσι με πρωτοβουλία ιμπεριαλιστικών δυνάμεων, κατέληγαν σε ευχολόγια, αφού η κάθε εμπλεκόμενη δύναμη επιδίωκε την εξασφάλιση των δικών της συμφερόντων.\nΟι προεδρικές εκλογές της 24ης Δεκεμβρίου υποτίθεται ότι θα σηματοδοτούσαν την ολοκλήρωση μιας πολιτικής διαδικασίας υπό την αιγίδα του ΟΗΕ που είχε στόχο να κλείσει αυτό το κεφάλαιο των διχασμών και της αστάθειας…\nΣτα χαρτιά η χώρα εμφανιζόταν έτοιμη για εκλογές έπειτα από μια δεκαετία χάους. Αυτό διακήρυτταν οι εμπλεκόμενες στις υποθέσεις της Λιβύης χώρες, οι οποίες ζήτησαν στη διάρκεια της διάσκεψης στο Παρίσι στα μέσα Νοεμβρίου τη διεξαγωγή των εκλογών και απείλησαν με την επιβολή κυρώσεων εναντίον όσων τις εμποδίσουν. Στην πραγματικότητα τα γεγονότα υπενθυμίζουν ότι η Λιβύη είναι μια χώρα σε βαθιά κρίση.\nΟ υπουργός Εσωτερικών Χάλεντ Μάζεν προετοίμαζε το έδαφος για την αναβολή των εκλογών δηλώνοντας: «Οι αναταράξεις συνεχίζονται στον τομέα της ασφάλειας και η αναζωπύρωση των παραβιάσεων και οι επιθέσεις θα υπονομεύσουν τις προσπάθειες που καταβάλλονται για την εγγύηση της ασφάλειας της εκλογικής διαδικασίας και αυτό θα έχει άμεσες επιπτώσεις στη διεξαγωγή των εκλογών και τη δέσμευσή μας να τις πραγματοποιήσουμε την προκαθορισμένη ημερομηνία», δήλωσε.\nΕδώ και εβδομάδες η ένταση οξυνόταν. Στα τέλη Σεπτεμβρίου το κοινοβούλιο με έδρα το Τομπρούκ ψήφισε υπέρ μιας πρότασης μομφής κατά της μεταβατικής κυβέρνησης η οποία είχε αναλάβει να οδηγήσει τη χώρα σε εκλογές, εγείροντας τον κίνδυνο να τορπιλιστεί η διαδικασία. Στα μέσα Νοεμβρίου αξιωματούχοι πολλών πόλεων κάλεσαν σε μποϊκοτάζ των εκλογών. Η εκλογική διαδικασία φαινόταν πολύ εύθραυστη, ανολοκλήρωτη και -όπως αναμενόταν- η βία και η πόλωση που κυριαρχούν την τορπίλισαν. ενώ ο εκλογικός νόμος συντάχθηκε και επικυρώθηκε χωρίς ψηφοφορία.\nΠίσω όμως από όλες αυτές τις μανούβρες, κρύβονται οι ξένες εμπλεκόμενες δυνάμεις και τα ντόπια τσιράκια τους, που εκμεταλλεύονται το κλίμα της ρευστότητας και του χάους και ενισχύουν τις θέσεις τους με το “δάκτυλο στη σκανδάλη”. Ο καθένας ενισχύει τα πολιτικά του ερείσματα και αποκτά οφέλη όσο η παρούσα κατάσταση παρατείνεται. Η πολιτική τους καμία σχέση δεν έχει με την δημοκρατία που ισχυρίζονται πως θέλουν να φέρουν στην Λιβύη, ενώ οι εκλογές αποδείχθηκαν για άλλη μία φορά ένα μεγάλο φιάσκο.


Συνέντευξη τύπου για τις Σπάνιες Παθήσεις οργανώνει η Ε.Ε.Σ.Π.Ο.Φ. - Ιατρικός Τύπος - Ιατρικά Νέα και Φαρμακευτικά Νέα - Ιατρικά θέματα - Ιατρικές ειδήσεις - Η ΕΦΗΜΕΡΙΔΑ ΤΟΥ ΚΟΣΜΟΥ ΤΗΣ ΥΓΕΙΑΣ\nΣυνέντευξη τύπου για τις Σπάνιες Παθήσεις οργανώνει η Ε.Ε.Σ.Π.Ο.Φ.\nΣυνέντευξη Τύπου με θέμα «Σπάνιες παθήσεις και πρόσβαση για θεραπεία: τι πρέπει να αλλάξει προς όφελος των ασθενών» διοργανώνει η Επιστημονική Εταιρεία Σπανίων Παθήσεων & Ορφανών Φαρμάκων (Ε.Ε.Σ.Π.Ο.Φ.) την προσεχή Δευτέρα 24 Φεβρουαρίου 2014 επʼ αφορμή της Παγκόσμιας Ημέρας Σπάνιων Παθήσεων, στο ξενοδοχείο HILTON στην αίθουσα Θάλεια 4, στις 11:30.\nΣτην εκδήλωση ομιλητές θα είναι οι: Δημοσθένης Μπούρος, Καθηγητής Πνευμολογίας Δ.Π.Θ., Πρόεδρος Ε.Ε.Σ.Π.Ο.Φ., Αντώνης Αυγερινός, Διδάκτωρ Φαρμακευτικής, Γενικός Γραμματέας Ε.Ε.Σ.Π.Ο.Φ., ο Δρ. Χρήστος Δάκας, Επικεφαλής Επιτροπής Ορφανών Φαρμάκων Σ.Φ.Ε.Ε., Διευθύνων Σύμβουλος Shire Hellas και Αγγελική Πρεφτίτση, Πρόεδρος Συλλόγου για την Κυστική Ίνωση.\nΣπάνιες Παθήσεις και Ορφανά Φάρμακα\nΕπιστημονική Εταιρεία Σπανίων Παθήσεων\nΕπιστημονική Εταιρεία Σπανίων Παθήσεων & Ορφανών Φαρμάκων (ΕΕΣΠΟΦ)\nΣπάνιες παθήσεις και πρόσβαση για θεραπεία\nΑνδρέας Ξανθός: Θα είμαστε στο πλευρό των πασχόντων από σπάνιες παθήσεις 365 μέρες τον χρόνο\n28 Φεβρουαρίου, Παγκόσμια Ημέρα Σπάνιων Παθήσεων\nΕθνικό Σχέδιο Δράσης για τις Σπάνιες Παθήσεις\nΠερισσότερα σε αυτή την κατηγορία: « Η βιταμίνη C καταπολεμά τα αιμορραγικά εγκεφαλικά επεισόδια Έλληνες Ιατροί: Γεώργιος Παπανικολάου (1883 – 1962), ο εφευρέτης του Τεστ ΠΑΠ »


Η ευρετική μέθοδος του Αρχιμήδη στον τετραγωνισμό της παραβολής\nΑρχική Σελίδα > Διδασκαλία > Μαθηματικά > Θεμέλια - Ιστορια Μαθηματικών > Η ευρετική μέθοδος του Αρχιμήδη στον τετραγωνισμό της παραβολής\nΗ ευρετική μέθοδος του Αρχιμήδη στον τετραγωνισμό της παραβολής\nΚαθένας που έρχεται σε επαφή με το έργο του Αρχιμήδη δεν μπορεί παρά να θαυμάσει την μεγαλειώδη ιδιοφυΐα. Σκέψεις και μέθοδοι που ξεπέρασαν την εποχή του, που έθεσαν θεμέλια στην επιστήμη, που παρόμοιά τους συναντάμε μονάχα μετά από 2000 χρόνια. Αν τον είχαμε μπροστά μας, θα θέλαμε να μάθουμε το πώς συνέλαβε όλες αυτές τις ωραίες ιδές. Ευτυχώς, πρόλαβε την επιθυμία μας και άφησε κάποια κείμενα με τις "ευρετικές" του μεθόδους, δηλαδή τους συλλογισμούς που τον οδήγησαν στα θεωρήματά του, και οι οποίοι προηγούνται της αυστηρής μαθηματικής απόδειξης.\nΤο κυριότερο βιβλίο με ευρετικές μεθόδους είναι ή "Έφοδος" ή πιο σωστά το "Περί των μηχανικών θεωρημάτων προς Ερατοσθένην έφοδος". Εκείνο που θαυμάζουμε είναι οι τολμηρές ιδέες: Αντιμετωπίζει τα σχήματα σαν υλικά σώματα τα οποία κόβει, κολλάει, ζυγίζει. Κάτι τέτοιο θα δούμε στον "τετραγωνισμό ορθού κώνου τομής" (τετραγωνισμός παραβολής) που αναπτύσσεται παρακάτω (πλοηγηθείτε στις διαφάνειες με τα κουμπιά "αρχή", "προηγούμενο", "επόμενο", "τέλος").\nαρχή προηγούμενο επόμενο τέλος\n"Καὶ γάρ τινα τῶν πρότερόν μοι φανέντων μηχανικῶς ὕστερον γεωμετρικῶς ἀπεδείχθη διὰ τὸ χωρὶς ἀποδείξεως εἶναι τὴν διὰ τούτου τοῦ τρόπου θεωρίαν∙ ἑτοιμότερον γάρ ἐστι προλαβόντα διὰ τοῦ τρόπου γνῶσίν τινα τῶν ζητημάτων πορίσασθαι τὴν ἀπόδειξιν μᾶλλον ἤ μηδενὸς ἐγνωσμένου ζητεῖν."\nΆλλωστε κάποιες ιδιότητες που στην αρχή μου αποκαλύφθηκαν με τη μηχανική στη συνέχεια αποδείχθηκαν με τη γεωμετρία, διότι η προσέγγιση που γίνεται με τη μέθοδο αυτή δεν επιδέχεται απόδειξης. Είναι ευκολότερο να οδηγηθείς στην απόδειξη, εάν έχεις αποκτήσει εκ των προτέρων κάποια γνώση του πράγματος, παρά αν ψάχνεις κάτι για το οποίο δεν έχεις την παραμικρή ιδέα.\nΑρχιμήδης, Περί των μηχανικών θεωρημάτων προς Ερατοσθένην έφοδος\nΑν κόψουμε έναν κώνο με ένα επίπεδο προκύπτουν διάφορες καμπύλες. Στην περίπτωση που το επίπεδο είναι παράλληλο προς μια γενέτειρα του κώνου (η ευθεία που διέρχεται από την κορυφή του κώνου και περιστρεφόμενη παράγει τον κώνο) η τομή είναι μια επίπεδη καμπύλη που καλείται παραβολή.\nΠεριστρέψτε το τρισδιάστατο μοντέλο για να δείτε την παραβολή ως κωνική τομή.\nΗ παραβολή είναι συμμετρική ως προς άξονα. Ο άξονας συμμετρίας της καλείται "διάμετρος".\nΤο τμήμα που ενώνει δύο σημεία της παραβολής καλείται "χορδή". Δίπλα βλέπουμε την χορδή ΑΒ.\nΤο χωρίο που περικλείεται από την παραβολή και μια χορδή της καλείται "παραβολικό τμήμα" και η χορδή καλείται "βάση" του παραβολικού τμήματος.\nΣτον "τετραγωνισμό της παραβολής", ο Αρχιμήδης παίρνει ένα τυχαίο παραβολικό τμήμα με βάση ΑΒ και θεωρεί το εξής τρίγωνο:\nΠρώτα φέρνει από το Α παράλληλη προς την διάμετρο της παραβολής.\nΈπειτα φέρνει από το Β εφαπτομένη στην παραβολή΄που τέμνει την προηγούμενη ευθεία στο σημείο Γ. Έτσι ορίζεται το τρίγωνο ΑΒΓ.\nΑποδεικνύει ότι το εμβαδόν του παραβολικού τμήματος είναι το 1/3 του εμβαδού του τριγώνου ΑΒΓ.\nΣτο εξής, θα συμβολίζουμε με παρένθεση το εμβαδόν, δηλαδή θα γράφουμε (ΑΒΓ).\nΤο πρώτο βήμα αποτελεί ο εντοπισμός της εξής "θεμελιώδους" ιδιότητας της παραβολής:\nΑν από τυχαίο σημείο Ζ της βάσης ΑΒ του τμήματος φέρουμε την παράλληλη προς την διάμετρο της παραβολής και είναι Θ το σημείο τομής της με την παραβολή και Τ το σημείο τομής της με την ΒΓ, τότε,\nΑς σημειώσουμε ότι για την απόδειξη αυτής της ιδιότητας, ο Αρχιμήδης χρησιμοποιεί την ομοιότητα τριγώνων και άλλες γνωστές σχέσεις που σήμερα θα λέγαμε ότι "η παραβολή έχει εξίσωση y=αx2".\nΑν τώρα πάρουμε δύο τραπέζια που έχουν ως βάση τους τα ΖΘ και ΖΤ και μη παράλληλες πλευρές που συγκλίνουν (όταν προεκταθούν) στο Β, τότε είναι εύκολο να αποδείξουμε ότι ο λόγος των εμβαδών τους είναι ο λόγος των βάσεών τους, δηλαδή:\nΣυνεπώς, βάσει της θεμελιώδους ιδιότητας που αποδείχθηκε προηγουμένως, θα ισχύει:\nΚαι εδώ το ίδιο για τον ίδιο λόγο:\nΣτη συνέχεια ακολουθούν ζυγίσεις, γι'αυτό ας θυμηθούμε μερικά στοιχειώδη σχετικά με αυτές:\nΑν ένα σώμα είναι κρεμασμένο από σχοινί και ηρεμεί, τότε ο φορέας του σχοινιού, που είναι κατακόρυφη ευθεία, διέρχεται από το κέντρο βάρους του σώματος.\nΣτο διπλανό σχήμα εμφανίζεται ένας ζυγός ισορροπίας, όπου τα δύο βάρη είναι ίσα και οι αποστάσεις τους από το υπομόχλιο (τον κατακόρυφο άξονα) είναι επίσης ίσες. Τότε ο ζυγός ισορροπεί.\nΑν διπλασιαστεί η απόσταση του Β2 από το υπομόχλιο, τότε θα πρέπει να διπλασιάσουμε το βάρος Β1 προκειμένου ο ζυγός να εξακολουθεί να ισορροπεί.\nΑντίστοιχα, αν τριπλασιαστεί η απόσταση του Β2 από το υπομόχλιο, τότε θα πρέπει να τριπλασιάσουμε το βάρος Β1 προκειμένου ο ζυγός να εξακολουθεί να ισορροπεί.\nΓενικώς, τα βάρη στον ζυγό ισορροπίας και οι αποστάσεις τους από το υπομόχλιο είναι ποσά αντιστρόφως ανάλογα, δηλαδή\nΘα ζυγίσουμε τώρα το τρίγωνο ΑΒΓ, παίρνοντας φάλαγγα ζυγού το ΑΔ με ΔΑ=ΑΒ και υπομόχλιο το ΑΓ.\nΗ ιδέα είναι να το διαιρέσουμε σε λουρίδες φέρνοντας κατακόρυφες ευθείες και να αντισταθμίσουμε κάθε λουρίδα με ένα ορθογώνιο.\nΑς εστιάσουμε την προσοχή μας σε μια από τις πολλές λουρίδες, που είναι ένα τραπέζιο ΕΖΤΣ.\nΑν τώρα σχεδιάσουμε και το τραπέζιο ΕΖΘΛ (Θ σημείο της παραβολής), τότε καθώς τα τραπέζια έχουν μη παράλληλες πλευρές που συγκλίνουν στο Β, θα ισχύει -όπως είπαμε προηγουμένως- η σχέση:\nΌμως ΑΒ=ΑΔ, οπότε η παραπάνω σχέση γίνεται:\nΣυνεπώς, αν κρεμάσουμε το κόκκινο τραπέζιο (το ΕΖΘΛ) στο Δ και το γαλάζιο τραπέζιο (το ΕΖΤΣ) στο Ζ, αυτά θα ισορροπούν.\nΝαι, αλλά ήδη γνωρίζουμε ότι το γαλάζιο τραπέζιο ισορροπεί με ένα ορθογώνιο που επίσης κρέμεται από το Δ.\nΒέβαια, η απόσταση του γαλάζιου τραπεζίου από το υπομόχλιο σ' αυτήν την ζύγιση είναι μικρότερη από την προηγούμενη.\nΤα στοιχεία των δύο προηγούμενων διαφανειών, οδηγούν στο συμπέρασμα ότι το ορθογώνιο έχει μικρότερο εμβαδόν από το κόκκινο τραπέζιο.\nΑν αυτό γίνει συνολικά για όλες τις λουρίδες, συμπεραίνουμε ότι στο σύνολό τους όλα τα ορθογώνια που αντισταθμίζουν το τρίγωνο είναι μια επιφάνεια (θα την ονομάσουμε Χ) μικρότερη από ένα σύνολο τραπεζίων που καλύπτουν το παραβολικό τμήμα.\nΑνάλογα αποδεικνύεται ότι η επιφάνεια Χ είναι μεγαλύτερη από ένα σύνολο τραπεζίων στο εσωτερικό του παραβολικού τμήματος.\nΣχηματικά έχουμε ένα πάνω φράγμα και ένα κάτω φράγμα για το εμβαδόν της άγνωστης επιφάνειας Χ. Το μεν άνω φράγμα υπερβαίνει το εμβαδόν του παραβολικού τμήματος (το ονομάζουμε Π1), το δε κάτω φράγμα (που ονομάζουμε Π2) είναι μικρότερο από το εμβαδόν του παραβολικού τμήματος.\nΥποψιαζόμαστε πως το (Χ) θα πρέπει να είναι ίσο με το εμβαδόν του παραβολικού τμήματος.\nΑρκεί να δείξουμε ότι η διαφορά (Π1)-(Π2) μπορεί να γίνει οσοδήποτε μικρή θελήσουμε.\nΠραγματικά, η διαφορά (Π1)-(Π2) μπορεί να γίνει οσοδήποτε μικρή θελήσουμε.\nΕδώ θα εκθέσουμε ένα επιχείρημα όπου η διαφορά γίνεται ακριβώς ίση με το 1/5 του (ΑΒΓ).\nΔιαρούμε το ΑΓ σε 5 ίσα τμήματα, ένα εξ αυτών το ΑΔ.\nΤότε, (ΑΒΔ) = (ΑΒΓ)/5\nΦέρνουμε κατακόρυφες ευθείες (παράλληλες στη διάμετρο της παραβολής) που διέρχονται από τα σημεία τομής των πλαγίων τμημάτων και της παραβολής.\nΠαρακολουθήστε τώρα αυτά τα τραπέζια και τα ισεμβαδικά τους που θα εμφανιστούν στις επόμενες διαφάνειες.\nΑυτό το νέο κόκκινο τραπέζιο που εμφανίστηκε, έχει εμβαδόν ίσο με το προηγούμενο κόκκινο τραπέζιο που εξαφανίστηκε.\nΟμοίως, αυτό το νέο πράσινο τραπέζιο που εμφανίστηκε, έχει εμβαδόν ίσο με το προηγούμενο πράσινο τραπέζιο που εξαφανίστηκε.\nΌμοια και εδώ.\nΟλοκληρώνοντας την διαδικασία παρατηρούμε ότι τα έγχρωμα μέρη συνθέτουν ακριβώς την διαφορά (Π1)-(Π2). Συνεπώς,\nΕφόσον η διαφορά (Π1)-(Π2) μπορεί να γίνει οσοδήποτε μικρή θελήσουμε, συμπεραίνουμε ότι στην ζύγιση που κάναμε, η άγνωστη επιφάνεια Χ που αντισταθμίζει το τρίγωνο ΑΒΓ έχει εμβαδόν ίσο με το εμβαδόν του παραβολικού τμήματος.\nΑς κρεμάσουμε τώρα το τρίγωνο ΑΒΓ από το σημείο Ε, από όπου η κατακόρυφη ευθεία "συναντά" το κέντρο βάρους G του τριγώνου ΑΒΓ. Το τρίγωνο θα βρίσκεται σε ηρεμία στην ίδια θέση όπως πριν, οπότε ο ζυγός και πάλι θα ισορροπεί.\nΌμως, είναι γνωστό πως ΑΕ = ΑΒ/3 και επειδή ΑΒ = ΑΔ, θα έχουμε ότι\nΚαι λόγω ισορροπίας\nΣυνδυάζοντας τα παραπάνω παίρνουμε ότι\nΚλείνουμε με την σημερινή προσέγγιση του εμβαδού του παραβολικού τμήμτος. Είναι τα λεγόμενα "κάτω" και "πάνω" αθροίσματα, τα θεμέλια του "ολοκληρώματος".\nΤι άλλαξε; Ίσως όχι και πολλά... Αντί για τραπέζια, έχουμε ορθογώνια!\nΕυάγγελος Σταμάτης «Επιστημονικαί εργασίαι – άρθρα», Τόμος Α', 1972, σελ. 35-81\nΗ παραπάνω παρουσίαση πραγματοποιήθηκε στις 13 Μαρτίου 2013, στην ημερίδα του Πρότυπου Πειραματικού Γυμνασίου με θέμα "Σύγχρονα θέματα από την Αρχαία Ελληνική Επιστήμη" (περίληψη της παρουσίασης).\nΗ ημερίδα αυτή ήταν μία από τις πολλές εκδηλώσεις που πλαισίωσαν την έκθεση της "Αρχαίας Ελληνικής Τεχνολογίας" του κ. Κώστα Κοτσανά (ιστότοπος έκθεσης).\nΤελευταία Ενημέρωση: 21 Μαρτίου 2013


Oscars 2021: Μια βραδιά μεγάλων ανατροπών! | FLIX\nΑπό τον Αντονι Χόπκινς στην Φράνσις ΜακΝτόρμαντ όλες οι εκπλήξεις της βραδιάς που απέδειξαν ότι δεν υπάρχει «σίγουρο στοίχημα» στα Οσκαρ.\n26 Απρ Πόλυ Λυκούργου\nΗ 93η τελετή των Βραβείων Οσκαρ ολοκληρώθηκε πριν από λίγη ώρα και οι νικητές αυτή τη στιγμή χαράζουν τα ονόματά τους στα χρυσά αγαλματάκια τους.\nΣε ορισμένες κατηγορίες όλες οι προβλέψεις επιβεβαιώθηκαν, γράφοντας ιστορία: Το «Nomadland» αποθεώθηκε κερδίζοντας το Οσκαρ Καλύτερης Ταινίας και η Κλόι Ζάο έγινε η πρώτη γυναίκα Ασιάτης (και η δεύτερη γυναίκα, μετά την Κάθριν Μπίγκελοου το 2009) που κερδίζει το Οσκαρ Σκηνοθεσίας. Αντίστοιχα άλλο ένα σίγουρο προγνωστικό της βραδιάς, η 74χρονη Γιου-Τζουνγκ Γιουν κέρδισε το Β' Γυναικείου ρόλου για το «Minari» κι έγινε η πρώτη Κορεάτης ηθοποιός που κερδίζει Οσκαρ στην ιστορία του θεσμού.\nThe Father: Kαι ο πρωταγωνιστής Αντονι Χόπκινς και ο σεναριογράφος Κρίστοφερ Χάμπτον κέρδισαν το 2ο Οσκαρ της καριέρας τους απόψε, με... 30 χρόνια διαφορά από το πρώτο!»\nΣε άλλες, σημαντικές, όμως πεντάδες όλα ανατράπηκαν. Σε βαθμό που αναστάτωσαν και την παραγωγή της τελετής – άλλα περίμεναν και οι ίδιοι οι διοργανωτές, άλλα είχαν ετοιμάσει, άλλα τους βγήκαν.\nΑς ξεκινήσουμε λοιπόν από εδώ: από το τέλος.\nOι προβλέψεις του Flix έπεσαν μέσα! Oscars 2021: Το Flix κάνει τις τελικές προβλέψεις μιας απρόβλεπτης χρονιάς\nΑλλαγή στη σειρά των βραβείων: Αν το τέλος της οσκαρικής βραδιάς σάς φάνηκε εντελώς ξενέρωτο, υπάρχει εξήγηση. Για πρώτη φορά στην ιστορία, το Οσκαρ Καλύτερης Ταινίας δεν δόθηκε τελευταίο, όπως συνηθίζεται, ως το σημαντικότερο βραβείο και η στιγμή που απογειώνει την τελετή. Οι παραγωγοί πίστευαν και οι ίδιοι σ' ένα «σίγουρο στοίχημα»: τον Τσάντγουικ Μπόουζμαν και είχαν ετοιμάσει ένα συγκινητικό tribute/finale. Για αυτό έβαλαν στη σκαλέτα το Οσκαρ Α' Ανδρικού ρόλου για το τέλος [αυτό είχε ξαναγίνει άλλη μία φορά στο παρελθόν: το 1972 είχαν αφήσει τελευταίο το τιμητικό βραβείο στον Τσάρλι Τσαπλιν]. Ομως...\nΟ Αντονι Χόπκινς κερδίζει το Α' Ανδρικό: O 84χρονος οσκαρικός πρωταγωνιστής του «The Father», έκανε την μεγαλύτερη ανατροπή και κέρδισε (επάξια) το Οσκαρ Α Ανδρικού για την εξαιρετική του ερμηνεία ως ένας ηλικιωμένος άντρας με Αλτσχάιμερ. Ο Τσάντγουικ Μπόουζμαν ήταν το φαβορί έχοντας κερδίσει τα πάντα μέχρι την τελική ευθεία: Χρυσή Σφαίρα, SAG, 45 ακόμα βραβεία κριτικών ενώσεων. Και το Οσκαρ θα ήταν μία τιμητική, τελευταία, υπόκλιση σ' έναν σπουδαίο καλλιτέχνη που έφυγε πολύ νωρίς. Ομως η Ακαδημία έκανε την ανατροπή και χάρισε στον Χόπκινς το δεύτερο Οσκαρ του, τρίαντα χρόνια μετά το πρώτο: για την «Σιωπή των Αμνών».\nΠαγωμένο φινάλε Κι όλα ήρθαν ανάποδα λοιπόν για τους παραγωγούς: και το tribute στον Μπόουζμαν δεν μπορούσε να παίξει, και ο νικητής Χόπκινς δεν ήταν παρών στην τελετή – κάτι που θα ήταν από μόνη της μια μεγάλη στιγμή. Οπότε η βραδιά ολοκληρώθηκε ξενέρωτα - με έναν αμήχανο Χοακίν Φίνιξ να αποδέχεται το Οσκαρ εκ μέρους του και... απότομους τίτλους τέλους.\nΗ Φράνσις ΜακΝτόρμαντ λέει την τελευταία λέξη: Το ξέραμε από την αρχή: η πεντάδα του Α Γυναικείου ήταν η πιο απρόβλεπτη της βραδιάς. Η Αντρα Ντέι είχε κερδίσει τη Χρυσή Σφαίρα για το «The United States vs. Billie Holiday», η Βαϊόλα Ντέιβις το SAG (που πάντα είναι μια ένδειξη η γνώμη των συναδέλφων ηθοποιών) για το «Ma Rainey's Black Bottom» του Τζορτζ Σι Γουλφ, η Κάρεϊ Μάλιγκαν ακουγόταν ως το πουλέν για φέτος για το «Promising Young Woman» της Εμεραλντ Φένελ. Ολοι θεωρούσαν ότι η συγκλονιστική Φράνσις ΜακΝτόρμαντ, η καλύτερη γυναικεία ερμηνεία της χρονιάς, θα έφευγε με τη χαρά της υποψηφιότητας καθώς είχε πολύ πρόσφατα κερδίσει (το δεύτερο) Οσκαρ της με της «3 Πινακίδες». Κι όμως, η Ακαδημία αναγνώρισε για ακόμα μία φορά το μεγάλο ταλέντο της και τη δικαίωσε.\nΗ αστραφτερή ασπρόμαυρη μαγεία του «Mank» δικαιώνεται: Ο Ερικ Μέσερσμιντ κερδίζει το Οσκαρ Καλύτερης Φωτογραφίας για το «Mank» του Ντέιβιντ Φίντσερ, ενώ οι προβλέψεις έδειχναν ότι θα το πάρει ο Τζόσουα Τζέιμς Ρίτσαρντς για το «Nomadland» της Κλόι Ζάο. Ο Μέσερσμιντ είχε κερδίσει και το βραβείο της Ενωσης των Aμερικανών Διευθυντών Φωτογραφίας, κι αυτό ήταν μια ένδειξη, όμως ο Ρίτσαρντς δεν ήταν μέλος ακόμα και όλοι πιστεύαμε ότι για αυτό δεν μπορούσαν οι συνάδελφοί του να τον ψηφίσουν. Να όμως που ο συνεργάτης του Φίντσερ (από το τηλεοπτικό «Mindhunter») και πρωτάρης στα βραβεία έφυγε με το χρυσό!\nO Kρίστοφερ Χάμπτον μαθαίνει για το ρεκόρ του από το BFI στο Λονδίνο κι ο Φλόριαν Ζέλερ από το Παρίσι\nΤο «The Father» κερδίζει Οσκαρ Διασκευασμένου Σεναρίου ... με αποτελεσμα να χάσει ακόμα ένα «σίγουρο» Οσκαρ η Κλόι Ζάο που έκανε τη διασκευή του «Nomadland». Και δεν είναι ότι κέρδισε ο πρωτάρης στα Οσκαρ Φλόριαν Ζέλερ (που έκανε την μεταφορά του θεατρικού του έργου «Le Père»). Η μεγαλύτερη (χαρούμενη) έκπληξη είναι ότι κέρδισε μαζί με τον συνσεναριογράφο του, τον Κριστοφερ Χάμπτον, ο οποίος είχε κερδίσει το Οσκαρ της κατηγορίας το 1990 με τις «Επικίνδυνες Σχέσεις» του Στίβεν Φρίαρς. Και ποτέ ξανά! Μετά τον Αντονι Χόπκινς, ακόμα ένας που κέρδισε δεύτερο Οσκαρ με 30 χρόνια διαφορά!\nTo μόνο χρυσό που κέρδισε ο Ααρον Σόρκιν: τη νέα σύντροφό του Πολίνα Πορίσκοβα\n«Η Δίκη των 7 του Σικάγου» φεύγει με 0 βραβεία: Μεγάλο σνομπάρισμα στον Aαρον Σόρκιν και την ταινία που κάποια πρακτορεία στοιχημάτων, μέχρι και πολύ αργά χθες το βράδυ, έδιναν ως το «wild card» Καλύτερης Ταινίας: αν κάποια ταινία μπορούσε να ανατρέψει τη νίκη του «Nomadland» θα ήταν αυτή. Κι όμως. Οχι μόνο δεν κέρδισε το μεγάλο βραβείο, δεν κέρδισε κανένα βραβείο.\nOι στυλίστες του Ma Rainey's Black Bottom» γράφουν Ιστορία\nΧάθηκε η ευκαιρία για Black Oscars Ολες αυτές οι συζητήσεις για τη διαφορετικότητα των βραβείων, η ανάλυση για τις φετινές #blacklivesmatter υποψηφιότητες, σε μια χρονιά που αποτυπώθηκε και στο σινεμά το νέο μαύρο κίνημα, μοιάζει να έσβησαν άδοξα με τα τελικά αποτελέσματα: εκτός από τον Ντάνιελ Καλούγια που κέρδισε το Οσκαρ Β' Ανδρικού ρόλου για το «Judas and the Black Messiah» του Σακα Κινγκτου Σάκα Κινγκ (και την H.E.R που απέσπασε το Οσκαρ Τραγουδιού για την ίδια ταινία με το «Fight for You»), τους στυλίστες του «Ma Rainey's Black Bottom» του Τζορτζ Σι Γουλφ (Μία Νιλ και Τζαμίκα Γουίλσον) που έγιναν οι πρώτοι μαύροι που κερδίζουν το Οσκαρ Μακιγιάζ και Μαλλιών στην ιστορία του θεσμού, και τον Τέιλερ Πέρι που κέρδισε το Ανθρωπιστικό τιμητικό βαβείο, τα Οσκαρ αποδείχθηκαν πιο λευκά από ποτέ. Μεγαλύτερη απώλεια όλων το «One Night in Miami» της Ρεγκίνα Κινγκ που έφυγε αβράβευτο σε όλες τις κατηγορίες που ήταν υποψήφιο (είχε μεγάλες πιθανότητες στο τραγούδι, με το «Speak Now» της Celeste).\nΟλο αυτό δεν πέρασε απαρατήρητο: Oscars 2021: Η οργή των θαυμαστών του Τσάντγουικ Μπόουζμαν κάνει περισσότερο θόρυβο από όλη την 93η τελετή μαζί\nΠροηγούμενο Καμία Μέριλ Στριπ! Η Φράνσις ΜακΝτόρμαντ μόλις μπήκε στην ελίτ των ελίτ των Οσκαρ Επόμενο Oscars 2021: H Γιου-Τζουνγκ Γιουν συγχωρεί όλους όσους προφέρουν λάθος το όνομά της


Διαλογή με… red bull! - epirus24.gr ioannina24.gr arta24.gr preveza24.gr igoumenitsa24.gr\nΔιαλογή με… red bull!\nΚαλησπέρα φίλοι! Όχι δεν διαφημίζω το συγκεκριμένο energy drink, απλώς όντως η διαλογή για το Σ/Κ έγινε παράλληλα με την μελέτη των σημερινών παιχνιδιών του Europa League, όπου η γερμανική Red Bull (όχι ακριβώς εξ ολοκλήρου Red Bull) υποδέχεται τη Ζενίτ, ενώ η αυστριακή Red-Bull ταξιδεύει στο Ντόρτμουντ. Δύο εξαιρετικά παιχνίδια με λάθος στοιχηματικές αποδόσεις.\nΩραία πράγματα σήμερα στο Ντόρτμουντ. Γερμανός προπονητής σε αυστριακή ομάδα αντιμέτωπος με Αυστριακό προπονητή σε γερμανική ομάδα. Το σίγουρο πάντως όμως από τη δική μας οπτική οπτική γωνία είναι ότι το διπλό δεν έπρεπε να είναι τόσο ψηλά. Η Σάλτσμπουργκ καλώς ή κακώς έχει καταφέρει φέτος να χάσει μόλις μία φορά και αυτή περίπου οκτώ μήνες πριν. Από την άλλη η Ντόρτμουντ δεν πείθει, μπορεί να μην χάνει αλλά δεν δείχνει να έχει αυτήν την στιγμή το μομέντουμ να πάρει τα ματς. Λάθος λοιπόν το να βρίσκεται ο άσος σε τόσο χαμηλές αποδόσεις.\nΣτην ανατολική Γερμανία, η Ράζενμπαλσπορτ Λειψίας υποδέχεται τη Ζενίτ. Από τη μία μια νεανική ομάδα, χωρίς εμπειρία και με πάρα πολλά σκαμπανεβάσματα τη φετινή χρονιά, υποδέχεται μια μπαρουτοκαπνισμένη ομάδα στα ευρωπαϊκά γήπεδα. Δεν είναι για 5+ η Ζενίτ, που μπορεί μεν να μην έχει πολλά διπλά φέτος και να της λείπει ο Παρέδες, όμως η εμπειρία πάντα παίζει ρόλο.\nΠαρόλα αυτά δεν θα επιλέξω κάτι. Θα κάνω πίσω. Όχι ότι είναι άσχημα σημεία, όμως ήδη το μυαλό μου είναι στο Σ/Κ. Παραθέτω λοιπόν την αρχική μου διαλογή ανά κατηγορία.\nΤέσσερα συζητήσιμα διπλά\nΣτην Bundesliga έχουμε ματς για συζήτηση, δεν ξέρω αν θα πονταριστούν, όμως σηκώνουν κουβέντα τέσσερα διπλά. Το πρώτο και καλύτερο είναι η Άιντραχτ Φρανκφούρτης στο 5,50. Η ομάδα του Κόβατς πραγματοποιεί πολύ καλή χρονιά και φυσικά βρίσκει τη Ντόρτμουντ σε παιχνίδια «σάντουιτς» με τη Σάλτσμπουργκ. Έχει το… ύψος να σταθεί μέσα στο Signal Iduna Park. Δεύτερο διπλό υπό σκέψη το διπλό της Βόλφσμπουργκ στο 5,00. Αυτό έχει να κάνει περισσότερο με την προβληματική φέτος Χόφενχαϊμ. Υπάρχει η σκέψη, δεν βγαίνει τόσο με τη φόρμα, όμως οι «λύκοι» επί Λαμπαντία, παρά τις ήττες, έχουν δείξει θετικά στοιχεία. Το επόμενος διπλό είναι αυτό της Γκλάντμπαχ στο 4,50, με αντίπαλο τη Λεβερκούζεν. Και εδώ κριτήριο μου είναι η τακτική προσέγγιση του ματς, με την Γκλάντμπαχ να είναι προσεκτική, έχοντας μάθει από τα λάθη του πρώτου γύρου. Τέλος, από κοντά το διπλό της Φράιμπουργκ (3,40) μέσα στο Βερολίνο, αν και έχει πάρα πολύ «Χ» το συγκεκριμένο ματς. Από τα πιο «χαμηλά» σημεία που αρέσει αρκετά ο άσος του Ανόβερου (2,30) αλλά και ο άσος της Στουτγάρδης (2,70), ενώ στην Βρέμη τη Δευτέρα δεν αποκλείω το over2,5 στο 1,90.\nΣτην Zweite Liga πριν προχωρήσω στα σημεία, οφείλω να ενημερώσω μία εξέλιξη. Εδώ και τρεις μήνες έκανα λόγο για τη Χόλσταϊν Κιλ, ότι έχει ξενερώσει (φαινόταν αυτό), διότι δεν μπορούσε να πάρει άδεια για την Bundesliga (δεν έχει σκέπαστρο η ανατολική εξέδρα φιλοξενούμενων). Άνοιξε ένα παραθυράκι τις προηγούμενες μέρες, με μία χορηγία και γίνονται εντατικές κινήσεις να πάρει άδεια για την πρώτη κατηγορία, με βασική προϋπόθεση μέχρι τέλος Ιουλίου να είναι έτοιμη η εξέδρα στην ανατολική πλευρά του γηπέδου. Ίσως αυτή η ελπίδα να έδωσε φτερά στους «πελαργούς» και νίκησαν με 5-0 τη Ντούισμπουργκ. Αυτά ως παρένθεση, εννοείται διαγράφεται ο άσος της Μπόχουμ. Μπόλικα over2,5 η αγωνιστική, Δρέσδη (2,00), Μπίλεφελντ (1,90), Ντάρμστατ (2,10), Φιρτ (2,10), Ντούισμπουργκ (2,00) και Ρέγκενσμπουργκ (2,05). Από εκεί και πέρα σκέφτομαι πολύ σοβαρά να κοντράρω Πάουλι με την Μπράουνσβαϊγκ στο 3,50.\nΧάνσα για άνοδο\nΣτην Dritte Liga είναι λάθος η απόδοση της Χάνσα με την Πάντερμπορν στο 3,00. Σταθερότητα αμυντική και μια έδρα που αν μη τι άλλο δείχνει δυναμική. Από εκεί και πέρα να έχουμε το νου μας στο Λότε – Φορτούνα Κολωνίας, εξαιρετικές διοικητικές σχέσεις, με… συγγένειες. Αρκετές ανταλλαγές αποτελεσμάτων τα τελευταία χρόνια ανάλογα ποια είχε ανάγκη. Η Λότε με τρίποντο κάνει ένα τεράστιο και καθοριστικό βήμα παραμονής, η Φορτούνα Κολωνίας 90% δεν έχει άδεια για να παίξει Zweite Liga. Ο άσος στο 2,30. Από εκεί και πέρα κρατάω ζεστά δύο over2,5, αυτό της Βέρντερ Β (2,15) και αυτό της Ζόνενχοφ (2,05).\nΜε το μυαλό στη Ντόρτμουντ\nΣτην Αυστρία αναμφίβολα μπορούμε να κοιτάξουμε Μάττερσμπουργκ (4,50) απέναντι στη Σάλτσμπουργκ. Μια έδρα που για τη Σάλτσμπουργκ δεν είναι η πιο φιλόξενη και σίγουρα η Μάττερσμπουργκ πατάει πολύ καλά τελευταία. Επιπρόσθετα, η Σάλτσμπουργκ θα σκέφτεται σίγουρα το ματς με τη Ντόρτμουντ, άνετη είναι στο πρωτάθλημα. Από εκεί και πέρα και ο άσος της Αντμίρα (4,33) δείχνει αρκετά μεγάλος για τα δεδομένα που υπάρχουν. Κλείνω με το over2,5 (2,00) της Άλταχ με τη Ραπίντ Βιέννης. Στην Erste Liga υπάρχουν outsider που παίζονται αρκετά εύκολα. Για παράδειγμα ο άσος της ΦΑΚ (3,40) με τη Νόιστατ, ο άσος της Μπλάου Βάις (7,00) με τη Ριντ αλλά και το διπλό της Κάπφενμπεργκ (5,25) με τη Λούστεναου (δείτε παράδοση).\nΑυτά ως μια πρώτη ματιά. Τα λέμε αύριο με τελική διαλογή και παιχνίδι, εκτός και να δεν υπάρχει αυριανό ματς που να μου αρέσει, τότε πάμε Σάββατο πρωί.\nΕπιστροφές από 06/03: 0 μονάδες\nΑνοιχτά Στοιχήματα 08/03: 0 μονάδες


ΑΑΔΕ: Εισοδήματα 9,5 εκατ. ευρώ το 2017 από μισθώσεις Airbnb | VOUCHER-ERGASIA\nΑΑΔΕ: Εισοδήματα 9,5 εκατ. ευρώ το 2017 από μισθώσεις Airbnb\nΗ συνεργασία του Υπ. Τουρισμού με την TUI ενισχύει τις τουριστικές ροές


AVENE CICALFATE EMULSION POST-ACTE 40ML | Smile Pharmacy\nAVENE CICALFATE EMULSION POST-ACTE 40ML ΚΩΔΙΚΟΣ: 4434\nΑρχική ΜΑΜΑ & ΠΑΙΔΙ Φροντίδα Βρέφους Ερεθισμοί - Κοκκινίλες AVENE CICALFATE EMULSION POST-ACTE 40ML\nΕΠΑΝΟΡΘΩΤΙΚΗ EMULSION CICALFATE ΓΙΑ ΜΕΤΑ ΤΙΣ ΕΠΙΦΑΝΕΙΑΚΕΣ ΔΕΡΜΑΤΟΛΟΓΙΚΕΣ ΠΡΑΞΕΙΣ KYΡΙΑ ΧΑΡΑΚΤΗΡΙΣΤΙΚΑ & ΟΦΕΛΗ Προϊόν ειδικά κατάλληλο για την καταπράυνση των ερεθισμών, των κοκκινίλων και των αισθ …\nΕΠΑΝΟΡΘΩΤΙΚΗ EMULSION CICALFATE ΓΙΑ ΜΕΤΑ ΤΙΣ ΕΠΙΦΑΝΕΙΑΚΕΣ ΔΕΡΜΑΤΟΛΟΓΙΚΕΣ ΠΡΑΞΕΙΣ\nΠροϊόν ειδικά κατάλληλο για την καταπράυνση των ερεθισμών, των κοκκινίλων και των αισθημάτων θερμότητας του δέρματος. Ελαφριά émulsion με μη λιπαρή και μη κολλώδη υφή που απλώνεται εύκολα, ακόμη και σε ερεθισμένο δέρμα από μια δερματολογική πράξη (laser, peeling). Διάφανη σύνθεση κατά την εφαρμογή. Πολύ καλά ανεκτή.\n4434 AVENE CICALFATE EMULSION POST-ACTE 40ML https://www.smile-pharmacy.gr/μαμα-παιδι/φροντιδα-βρεφουσ/ερεθισμοι-κοκκινιλεσ/avene-cicalfate-emulsion-post-acte-40ml.htm https://fastsmile.smile-pharmacy.gr/files/products/a44d5921ae002d1d13909ca88282f5b4.jpg InStock 7.70 EUR /Αρχική/ΜΑΜΑ & ΠΑΙΔΙ/Φροντίδα Βρέφους/Ερεθισμοί - Κοκκινίλες Avene ΕΠΑΝΟΡΘΩΤΙΚΗ EMULSION CICALFATE ΓΙΑ ΜΕΤΑ ΤΙΣ ΕΠΙΦΑΝΕΙΑΚΕΣ ΔΕΡΜΑΤΟΛΟΓΙΚΕΣ ΠΡΑΞΕΙΣ KYΡΙΑ ΧΑΡΑΚΤΗΡΙΣΤΙΚ … 11.00 discounted


Peter Parker | Comics Trades!\nO Spider-Man Peter Parker ξαναζωντανεύει, 2\nO Spider-Man Peter Parker ξαναζωντανεύει\nΠριν από έξι μήνες έμοιαζε αδιανόητο ο σεναριογράφος του Spider-Man να εξολοθρεύει τον Peter Parker για πάντα, και να που τελικά ένα τόσο οριστικό αποτέλεσμα αποδεικνύεται απλώς αδιανόητο.\nΣτα τελευταία τεύχη του Superior Spider-Man (25,26,27 και παραπέρα) προετοιμάζεται η επιστροφή του Peter Parker που πιθανότατα θα συμβεί στο 31ο τεύχος του “The Superior Spider-Man”. Από εκεί και μετά η σειρά θα κλείσει και θα επιστρέψει το “The Amazing Spider-Man” με αρίθμηση από τον αριθμό 1 και προφανώς έναν ανανεωμένο Peter Parker.\nΑς ρίξουμε μία γρήγορη ματιά στις εξελίξεις από το τεύχος 25 και μετά:


Συλλογή υπογραφών εργαζoμένων στα ΜΜΕ ενάντια στη λογοκρισία του facebook - INFO-WAR\nΣε εξέλιξη βρίσκεται καμπάνια συλλογής υπογραφών εργαζόμενων στα ΜΜΕ ενάντια στη στοχευμένη λογοκρισία στην πλατφόρμα του facebook, με επίκεντρο την κάλυψη των κινητοποιήσεων υπέρ των δικαιωμάτων του απεργού πείνας Δημήτρη Κουφοντίνα. Το κείμενο κάνει σαφές πως τέτοιες παρεμβάσεις αποτελούν ουσιαστικά απόπειρες καταστολής της ελευθερίας του Τύπου.\nΗ ελευθερία του Τύπου στα δεσμά της «Τεχνητής Λογοκρισίας»\nΜε δεδομένο ότι αποκαλύφθηκε ο ρόλος συγκεκριμένης πολυεθνικής εταιρείας τηλεπικοινωνιών η οποία έχει σχέσεις και παρέχει υπηρεσίες στο ελληνικό κράτος και παράλληλα ανέλαβε το ρόλο του «ελεγκτή» περιεχομένου στο facebook με έδρα στην Αθήνα, εκφράζουμε την αυτονόητη ανησυχία μας για τη λειτουργία αθέατων και ανεξέλεγκτων μηχανισμών λογοκρισίας στο έργο και τη δράση των επαγγελματιών της ενημέρωσης.\nΜηχανισμών που δεν υπόκεινται σε κανένα δημόσιο έλεγχο ή κανόνες δικαίου και όπως αποδείχθηκε μπορούν «να εξαφανίσουν» πειστήρια γεγονότων, να σβήσουν τη δημοσιογραφική κάλυψη και ενημέρωση στα ψηφιακά δίκτυα. Η λογοκριτική παρέμβαση δεν ήταν μόνο εκτεταμένη ήταν κυρίως μονομερής, κάτι που καταδεικνύει εμφανώς τον πραγματικό στόχο όσων έδωσαν την εντολή.\nΟι εξηγήσεις του facebook περί συνεργασίας του ανθρώπινου παράγοντα και της τεχνητής νοημοσύνης στην ανεύρεση «ακατάλληλου περιεχομένου» και του λάθους που μπορεί να συμβεί, δεν μας πείθουν. Πολύ περισσότερο που η ίδια η εταιρεία παραδέχεται πως η «ουδέτερη αναφορά στον Δ.Κουφοντίνα, την απεργία πείνας ή τις διαμαρτυρίες δεν παραβιάζει τις πολιτικές του». Απευθυνόμαστε στις συνδικαλιστικές μας ενώσεις και τη Διεθνή Ομοσπονδία δημοσιογράφων με αίτημα να εκφραστεί η διαμαρτυρία μας προς κάθε κατεύθυνση σε κυβέρνηση και facebook, για κατάφωρη παραβίαση της ελευθεροτυπίας, για απροκάλυπτη λογοκρισία στο έργο δημοσιογράφων-φωτορεπόρτερ στην κάλυψη γεγονότων.


Στα 5, 10 και 30 ευρώ τα εισιτήρια του ΑΟΚ Κέρκυρα – Λάρισα\nΟ ΑΟΚ ΠΑΕ Κέρκυρα έθεσε προς διάθεση τα εισιτήρια για την αναμέτρηση της ομάδας με την ΑΕ Λάρισα, που θα διεξαχθεί την προσεχή Κυριακή (5 Νοεμβρίου), στις 17:15, στο Εθνικό Στάδιο του νησιού, στο πλαίσιο της 10ης αγωνιστικής του Πρωταθλήματος της Super League.\nΤα... μαγικά χαρτάκια θα διατίθενται από τα εκδοτήρια του ΕΑΚ Κέρκυρας την Κυριακή (5/11), ανήμερα της διεξαγωγής του παιχνιδιού, από τις 11:00 έως και την έναρξη της αναμέτρησης. Επίσης, οι ενδιαφερόμενοι μπορούν να προμηθευτούν εισιτήρια και ηλεκτρονικά από την ιστοσελίδα της VIVA.\nΘΥΡΕΣ 2Β - 3Α: 10€


Περίπου τρεις ώρες αργότερα ήρθε η απάντηση από την Άγκυρα, με ανάρτηση του κ. Τσαβούσογλου επίσης στο Twitter: «Αγαπητέ Χάικο Μάας, χαίρομαι για την επίσκεψή σου στην Τουρκία. Μας είσαι πάντα ευπρόσδεκτος. Αλλά όχι με υψωμένο δάχτυλο. Όποιος κάνει τον δάσκαλο στην Τουρκία, πρέπει να υπολογίζει και σε ανάλογη απάντηση», έγραψε ο Τούρκος υπουργός Εξωτερικών, ενώ σε δηλώσεις του από το Αζερμπαϊτζάν ενόψει της αυριανής συνάντησης, έσπευσε να διευκρινίσει ότι «ο κ. Μάας θα πρέπει να γνωρίζει ότι οι συνομιλίες θα διεξαχθούν μεταξύ ίσων. Κανείς δεν θα στέκεται ψηλότερα από τον άλλον», είπε χαρακτηριστικά και πρόσθεσε ότι «στην πραγματικότητα είναι η Τουρκία που κατηγορεί την Γερμανία, καθώς ένας σύμμαχος του ΝΑΤΟ δεν επιτρέπεται να επιλέγει την πλευρά των τρομοκρατών».\nΠροηγούμενο άρθροΟ ανθρωπισμός και η αλληλεγγύη ναυάγησαν στην Κω…\nΕπόμενο άρθροΣκίτσο 28/10/2019